ગાયિકા નેહા કક્કર કહ્યું "શું લગ્ન પછી હું વધારે ખીલવા લાગી છું ?", જુઓ નેહાની વાયરલ થઇ રહેલી તસવીરો\nPosted on 6:37 pm February 1, 2021 Author Niraj PatelComments Off on ગાયિકા નેહા કક્કર કહ્યું “શું લગ્ન પછી હું વધારે ખીલવા લાગી છું ?”, જુઓ નેહાની વાયરલ થઇ રહેલી તસવીરો\nનેહાએ તસવીરો શેર કરવાની સાથે લખ્યું છે, “ઇન્ડિયન આઇડલ ટીમનું કહેવું છે કે અમારી જજ સાહેબ લગ્ન બાદ વધારે ખીલવા લાગી છે. વધારે ગ્લો કરવા લાગી છે. શું આ સાચું છે ?”\nનેહા કક્કર અને તેના પતિ રોહનપ્રીત સિંહે ઇન્ડિયન આઇડલના એક શોની અંદર પોતાની લવ સ્ટોરી વિશે પણ જણાવ્યું હતું.\nનેહા અને રોહને ગયા વર્ષે ઓક્ટોબર મહિનામાં લગ્ન કર્યા હતા, જેની ઘણી તસવીરો પણ સોશિયલ મીડિયામાં વાયરલ થઇ હતી.\nલગ્ન બાદ બને દુબઇ હનીમૂન માટે પણ ગયા હતા. જ્યાંથી પણ નેહાએ સોશિયલ મીડિયા દ્વારા ઘણી તસવીરો શેર કરી હતી અને ચાહકોને પણ આ તસવીરો ખુબ જ પસંદ આવી હતી.\nનેહા અને રોહને પહેલી મુલાકાતના બે મહિના બાદ જ લગ્ન કરવાનું નક્કી કરી લીધું હતું. નેહા સાથે લગ્ન કર્યા બાદ રોહને જણાવ્યું હતું કે તેનું જીવન વધારે સારું બની ગયું છે.\nનેહા સોશિયલ મીડિયામાં પણ ખુબ જ એક્ટિવ રહે છે, ચાહકો સાથે પોતાના વીડિયો અને તસવીરો દ્વારા પણ તે જોડાયેલી રહે છે.


મોગરા ગામ નજીક ટ્રક પલટી જતા ચાલકનું મોત | મોગરા ગામ નજીક ટ્રક પલટી જતા ચાલકનું મોત - Divya Bhaskar\nમોગરા ગામ નજીક ટ્રક પલટી જતા ચાલકનું મોત\nભાસ્કર ન્યૂઝ. સાપુતારા\nડાંગ જિલ્લાના પૂર્વપટ્ટી વિસ્તારના મોગરા ગામ નજીક ઘાટ માર્ગમાં વાંસદાથી ઈંટ ભરી જઈ રહેલ ટ્રક ((નં. જીજે-૧૮-ટી-૭૮૬))ની બ્રેક ફેઈલ થઈ જતા ટ્રક બેકાબુ બની હતી. ચાલકે સ્ટિયરિંગ પરનો કાબૂ ગુમાવતા ટ્રક ઘાટ માર્ગમાં પલટી ગઈ હતી. જેમાં ચાલક કેબિનમાં ફસાઈ જતા ઘટનાસ્થળે જ મોત નિપજ્યું હતું. જ્યારે અન્ય ચાર મજૂરોને ગંભીર ઈજા પહોંચતા ૧૦૮ દ્વારા આહવા સિવિલમાં ખસેડવામાં આવ્યા હતા.\nબનાવની મળતી માહિ‌તી મુજબ વાંસદાના મોટીભમતી ગામેથી ડાંગના પૂર્વપટ્ટી વિસ્તારના મોગરા ગામે ઈંટ ભરી જઈ રહેલી ટ્રક ((નં. જીજે-૧૮-ટી-૭૮૬))ની બ્રેક ફેઈલ થઈ જતા ટ્રક બેકાબૂ બની જવા પામી હતી. ટ્રકમાં મોટીભમતીના ચાલક કાંતિલાલ ઘેડુભાઈ ગાયકવાડે ટ્રકને કાબૂમાં કરવા ઘણાં પ્રયાસ કરવા છતાં ટ્રક ઘાટમાં પલટી મારી ગઈ હતી. જેમાં ચાલક કાંતિલાલ ગાયકવાડનું ટ્રકની કેબિનમાં ફસાઈ જવાથી ઘટનાસ્થળે મોત નિપજ્યું હતું. જ્યારે ટ્રકમાં બેઠેલ ચારેક મજૂરોને ગંભીર ઈજા પહોંચી હતી. ઘટનાની જાણ ૧૦૮ ઈમરજન્સી સેવાને કરતા ૧૦૮ના પાયલોટ લાલજી પટેલ અને ઈએમટી છોટુભાઈ ચૌધરીએ ગંભીર ઈજાગ્રસ્ત મજૂરો દીનુભાઈ નગીનભાઈ પટેલ ((ઉ.વ. ૪પ)), ભગુભાઈ પરસતભાઈ પટેલ, વિરલભાઈ મંગળભાઈ પટેલ ((ઉ.વ. ૩પ)) અને મનિષભાઈ ઈશાનભાઈ પટેલ ((ઉ.વ. ૨૦, તમામ રહે. મોટીભમતી, તા. વાંસદા, જિ. નવસારી))ને પ્રાથમિક સારવાર આપ્યા બાદ વધુ સારવાર અર્થે આહવા સિવિલમાં ખસેડવામાં આવ્યા હતા. જ્યાં તેઓની સ્થિતિમાં સુધારો થયો હોવાનું જાણવા મળ્યું હતું.\nમોગરા નજીક થયેલા ટ્રક અકસ્માતના કલાકો બાદ વઘઈથી ક્રેઈન લઈ જઈ ટ્રકમાં ફસાયેલા ચાલક કાંતિલાલ ગાયકવાડનો મૃતદેહ કાઢવામાં આવ્યો હતો. મોટી ભમતીના ૨૨ વર્ષીય ચાલકના મૃત્યુથી પરિવારજનોમાં શોકની કાલીમા છવાઈ જવા પામી હતી. આહવા પોલીસે અકસ્માત ગુનો નોંધી આગળની કાર્યવાહી હાથ ધરી છે.


ઘરે જ બનાવો દવા, ગમેં તેવો હશે નશો, તુરંત છૂટી જશે - We Gujjus\nHome Life Style Health & Beauty ઘરે જ બનાવો દવા, ગમેં તેવો હશે નશો, તુરંત છૂટી જશે\nઘરે જ બનાવો દવા, ગમેં તેવો હશે નશો, તુરંત છૂટી જશે\nભાગદોડ ભરેલી જિંદગીમાં લોકો આજકાલ નશાના શિકાર બન્યા છે, નશો આજે ધીમે ધીમે લોકોને આર્થિક સ્થિતિ તોડી રહ્યો છે, તો શરીર પણ બગાડી રહ્યો છે, આવા સમયમાં લોકો નશો છોડવા તૈયાર થાય છે, પરંતુ તેઓ તલબનો શિકાર બની જ જાય છે અને મન કન્ટ્રોલ ના કરી શકતા નશો કરી જ દે છે.\nત્યારે આજે અમે તમને બતાવીશું એવા ઉપાયો જેનાથી તમે તમારું વ્યશન દૂર કરી શકશો અને મન ને પણ કન્ટ્રોલ કરી, તમારા ખોટા વેડફાતા રૂપિયા અને સ્વાસ્થય બચાવી શકશો..\nવધુ પડતો નશો હાનિકારક\nકોઈપણ વસ્તુનો વધારે પડતો ઉપયોગ શારીરિક કે માનસિક નુકસાન પહોંચાડી શકે છે. કોઈપણ વસ્તુનો નશો શરીરને અંદરથી નુકસાન પહોંચાડે છે. થોડો નશો પણ શરીર માટે નુકસાનકારક છે ત્યારે વધુ પડતો નશો કરવાથી હાલત ખરાબ થાય છે. જ્યાં સુધી લોકો આ વાત સમજે ત્યાં સુધી ઘણી બીમારીઓનો શિકાર થઈ ગયા હોય છે. પરંતુ જો સમયસર સારવાર કરવામાં આવે તો બચી શકાય છે.\nનશાથી છૂટકારો મેળવવા શું કરશો?\nઅમે તમને નશો છોડાવવાનો એક ઉપાય જણાવીશું. આ એક પ્રકારની દવા જ છે જેનાથી નશો કરવાની આદત છૂટી જાય છે. પછી એ નશો દારુનો હોય, ગુટખા કે તમાકુનો હોય પરિણામ જરૂર મળશે.\nઆદુથી બનાવો દવા\nઆ દવાને બનાવવા માટે સૌપ્રથમ આદુના નાના-નાના ટુકડાં કરી લો.તેના પર સિંધાલૂણ મીઠું નાખીને લીંબુ નીચવો. અને છેલ્લે આ ટુકડાંને તડકામાં સૂકાવવા રાખી દો. જ્યારે ટુકડા સૂકાઈ જાય ત્યારે એક ડબ્બામાં ભરી લો.\nટુકડો ચૂસવાથી ફાયદો થશે\nજ્યારે પણ નશો કરવાની ઈચ્છા થાય કે નશાની આદત લાગી જાય ત્યારે આ ટુકડાને મોંમા મૂકી ચૂસો. આદુ મોંઢામાં ઓગળતું નથી, એટલે સવારથી સાંજ સુધી તમે ચૂસી શકો છો. આ ખાવાથી કોઈપણ પ્રકારનો નશો કરવાની ઈચ્છા નહીં થાય.\nસલ્ફરનું પ્રમાણ પૂરું પાડશે\nનશીલા પદાર્થોમાં સલ્ફરનું પ્રમાણ વધારે હોય છે. અને આદુથી બનાવેલી આ દવા સલ્ફરયુક્ત છે. એટલે આ ચૂસવાથી શરીરને સલ્ફર મળશે અને નશો કરવાનું મન નહીં થાય.\nPrevious articleઆ ચિન્હોએ શ્રીકૃષ્ણને બનાવ્યા સોનાની દ્વારકાના ઘણી, તમારા પગ માં હશે કોઈ આવું નિશાન ? જોઈ લો એકવાર\nNext articleરાજાઓને આકર્ષિત કરવા રાણીઓ કરતી હતી આવા કામ, જાણીને નહિ થાય વિશ્વાસ


ભારતીય ક્રિકેટ ટીમ માટે શ્રીલંકાનો આ ખેલાડી બની શકે છે નવો કોચ, સૌથી વધારે ચર્ચાઈ રહ્યું છે નામ – Tv9 Gujarati #1 News Channel\nJuly 23, 2019 TV9 WebDesk8 Latest, National, Sports 0\nભારતીય ક્રિકેટ ટીમને વિશ્વ કપમાં હારનો સામનો કરવો પડ્યો છે. આથી ટીમમાં મોટા બદલાવના સંકેત પણ મળી રહ્યાં છે. BCCI દ્વારા કોચની જગ્યા ભરવા માટે આવેદન મંગાવવામાં આવ્યા છે. જેમાં સૌથી વધારે ચર્ચાઈ રહેલું નામ એક શ્રીલંકાના ખેલાડીનું છે.\nઆ પણ વાંચો: ગીરસોમનાથના પ્રભાસ પાટણની મુખ્ય બજારમાં આખલાએ મચાવ્યો આતંક, જુઓ VIDEO\nભારતીય ટીમના કોચ બનવાને લઈને સૌથી મોટું નામ ચર્ચાઈ રહ્યું હોય તો તે છે મહેલા જયવર્ધને. તેઓ પણ ભારતીય ટીમના કોચ બનવા માગે છે અને એવું સુત્રો દ્વારા જાણવા મળ્યું છે કે તેમને આવેદન પણ કર્યું છે. તેઓ ઈંગ્લેન્ડની ટીમ માટે પણ સહાયક કોચની ભૂમિકામાં રહી ચૂક્યાં છે.\nREAD મોબાઈલ ફોનની ચોરી કરનારી મહિલાઓ CCTV કેમેરામાં કેદ, જુઓ LIVE VIDEO\nમહેલા જયવર્ધનની પાસે સારો એવો અનુભવ પણ છે અને તેમની આગેવાનીમાં મુંબઈ ઈન્ડિયન્સની ટીમને જીત પણ મળી ચૂકી છે. મહિલા જયવર્ધનની સાથે અન્ય બે નામો પણ ચર્ચાઈ રહ્યાં છે જેમાં ગૈરી કસ્ટર્ન અને ટૉમ મુડીનો સમાવેશ થાય છે. આ પસંદગી કપિલ દેવની આગેવાની પેનલ દ્વારા કરવામાં આવશે.\nREAD VIDEO:દેશમાં 3656 નવા પોઝિટિવ કેસ નોંધાતા આંકડો 46 હજાર 400ને પાર, મહારાષ્ટ્રમાં એક જ દિવસમાં 35 લોકોનાં મોત\nઆમ ભારતીય ટીમ માટે હવે નવા કોચની શોધ પણ શરુ કરી દેવાઈ છે. કોચ માટે હાલ ભારે મહામંથન પણ કરવામાં આવી રહ્યું છે. હાલમાં ભારતીય ટીમના કોચ રવિ શાસ્ત્રી છે. તેમનો કાર્યકાળ વેસ્ટ ઈન્ડિઝના પ્રવાસ સુધી વધારી દેવાયો છે.\nindia cricket team new coach\nSri Lanka Team Cricketer\nteam india divided\nteam india next coach\nteam india sad status\nRTIમાં સંશોધનને લઈ સંસદમાં વિરોધ, UPA ચેરપર્સન સોનિયા ગાંધીના મોદી સરકાર પર આકરા પ્રહારો


મધુ રાય - વિકિપીડિયા\n(મધુસૂદન ઠાકર થી અહીં વાળેલું)\n૧૬ જુલાઇ, ૧૯૪૨\nજામખંભાળિયા, ગુજરાત, ભારત\nમધુ રાય, જુનાગઢ, ૨૦૧૬\nમધુસૂદન ઠાકર, (૧૬ જુલાઇ, ૧૯૪૨) જેઓ મધુ રાય તરીકે વધુ જાણીતા છે, જાણીતાં ગુજરાતી વાર્તાકાર, નવલકથાકાર અને નાટ્યકાર છે.\n૪ સર્જન પરિચય\nતેમનો જન્મ જામખંભાળિયામાં થયો હતો. તેમનું પ્રાથમિક-માધ્યમિક શિક્ષણ દ્વારકામાં થયું. કલકત્તાની રેસિડન્ટ કૉલેજ, કલકત્તા યુનિવર્સિટીમાંથી જનરલ વિષયો સાથે બી.એ. પૂર્ણ કરીને ૧૯૬૭માં તેઓ અમદાવાદમાં સ્થાયી થયા હતા. નવનીતલાલ ઍન્ડ કંપનીમાં જાહેરખબર-લેખનના કાર્ય સાથે સંલગ્ન. ‘આકંઠ સાબરમતી’ નાટ્યસંસ્થાની સ્થાપના. ૧૯૭૦માં ઈસ્ટ વેસ્ટ સેન્ટર તરફથી સાંસ્કૃતિક આદાનપ્રદાન યોજવામાં રંગમંચ અને દિગ્દર્શનની તાલીમાર્થે અમેરિકા. ૧૯૭૨માં ભારત પરત. ૧૯૭૪માં ફરી અમેરિકા. ત્યાં સર્જનાત્મક સાહિત્યલેખન વિષયમાં એમ.એ. ૧૯૭૮માં અમેરિકામાં ‘ગુજરાતી’ નામક સાપ્તાહિકનો પ્રારંભ. હાલ તેઓ અમેરિકામાં નિવાસ કરી રહ્યા છે. આધુનિક કથાસાહિત્ય અને નાટ્યસાહિત્યમાં કપોલકલ્પિતના વિનિયોગ સાથે તેમ જ નાટ્યાત્મક પરિસ્થિતિઓ અને ઉઠાવદાર પાત્રરેખાઓ સાથે પ્રયોગશીલતાની વિવિધ સંવેદનાઓ ઊભી કરતી અને ભાષાની અપૂર્વ અનુનેયતા સિદ્ધ કરી બતાવતી આ લેખકની કૃતિઓ અત્યંત ધ્યાનપાત્ર છે.\nબાંશી નામની એક છોકરી (૧૯૬૪)\nમોરે પિયા ગયે રંગૂન\nનીલે ગગન કે તલે\nમન કી બીન\nદિલ કી ગલી\nકોઈ પણ એક ફૂલનું નામ બોલો તો\nઆપણે ક્લબમાં મળ્યા હતા\nપાનકોર નાકે જઈ\nયોગેશ પટેલનું વેવિશાળ\nડૉ. શત્રુજિત દલાલનું મન\n૧૯૯૯ - રણજિતરામ સુવર્ણચંદ્રક\nસર્જન પરિચય[ફેરફાર કરો]\nપ્રથમ વાર્તાસંગ્રહ ‘બાંશી નામની એક છોકરી’ (૧૯૬૪) માં આધુનિક વાર્તાનાં સશકત મંડાણ જોઈ શકાય છે. રચનારીતિ અને ભાષાભિવ્યક્તિથી જુદી પડતી આ વાર્તાઓમાં વિષાદનાં વિવિધ રૂપાન્તરે છે. ‘રૂપકથા’ (૧૯૭૨)માં પારંપરિક શૈલીની વાર્તાઓ ઉપરાંત આઠેક જેટલા હાર્મોનિકાના પ્રયોગો વાર્તાનું આગવું સ્વરૂપ બતાવે છે. વર્ણાવલંબિત નાદ પર અર્થશૂન્ય સ્વરૂપ વાચકને માટે ઉદ્દીપકનું કાર્ય કરે છે. ‘કાલસર્પ’ (૧૯૭૨)માં હરિયાજૂથની વાર્તાઓ સર્જક-આવિષ્કારનું એક સંપન્ન પાસું ઊભું કરે છે. વિનોદ અને કપોલકલ્પિતનો વિનિયોગ પરિણામગામી છે.\nચહેરા (૧૯૬૬) નવી નવલકથાની વિભાવના ચરિતાર્થ કરતી પ્રયોગશીલ નવલકથા છે; અને નાયકના વિષાદની ત્રૂટક સ્મૃતિકથા રૂપે કહેવાયેલી છે. એમાં ઘટકો પરસ્પરથી સંલગ્ન થયા વગર કથાની એક વિશિષ્ટ સૃષ્ટિ ઊભી કરે છે અને કૃતક મહોરાં ધારણ કરીને આવતા વર્તમાનના ચહેરાનું ઉપહાસચિત્ર પ્રાણવાન ભાષામાં ઉપસાવે છે. કિમ્બલ રેવન્સવુડ (૧૯૮૧) માં અમેરિકાની ધરતી પર જ્યોતિષવિદ્યાના સહારે હળવી માવજતથી ક્પોલલ્પિતનાં તત્વો ગૂંથીને કરેલી રજૂઆત છે. ‘કલ્પતરુ’ (૧૯૮૭) એમની કૉમ્પ્યુટર નવલકથા છે. એમણે પોતાનાં જ નાટકો પરથી કરેલાં નવલકથા-રૂપાન્તરો રૂપે ત્રણ કૃતિઓ આપી છે. ‘કામિની’ (૧૯૭૦) એ ‘કોઈ એક ફૂલનું નામ બોલો તો’ (૧૯૬૮)નું, ‘સભા’ (૧૯૭૨) એ ‘કુમારની અગાશી’ (૧૯૭૫) નું અને ‘સાપબાજી’ (૧૯૭૩) એ ‘આપણે કલબમાં મળ્યાં હતાં’ નું રૂપાન્તર છે. ખૂન અને રહસ્ય જેવા વિષયવસ્તુની આસપાસ ગૂંથાયેલી આ કૃતિઓમાં સંવાદો આકર્ષક છે. બોલચાલની નજીક પહોંચી જતી પાત્રોની ભાષાનું પોત જીવંત છે. ‘અશ્વત્થામા’ (૧૯૭૩) એમનો તખ્તાલાયક એકાંકીઓનો સંગ્રહ છે. એમાં એબ્સર્ડ રંગભૂમિની સભાનતા છે, છતાં નાટ્યાત્મક પરિસ્થિતિ અને પાત્રોચિત ભાષાના વિવિધ અર્થ-અધ્યાસો જન્માવવામાં નાટકકાર સફળ રહ્યા છે.\nઆકંઠ (૧૯૭૪) માં ‘આકંઠ સાબરમતી’ નાટ્યસંસ્થાની પ્રવૃત્તિના ફાલ રૂપ ઊતરેલાં, વિવિધ લેખકોનાં પચાસેક નાટકોમાંથી અભિનવ અખતરા હોય એવાં તેવીસ નાટકોનું ચયન-સંપાદન છે. શૉના ‘પિગ્મેલિયન’નું ‘સંતુ રંગીલી’ અને ફ્રેડરિક ડુરેન માત્તના ‘ધ વિઝિટ’ નું ‘શરત’ તેમ જ સ્લુથની કૃતિનું ‘ખેલંદો’ એ એમનાં અત્યંત સફળ નીવડેલાં નાટ્યરૂપાન્તરો છે. આ ઉપરાંત યુસિસ સંસ્થા માટે એમણે ત્રણેક સાહિત્યકૃતિઓના અનુવાદ પણ કર્યા છે.\nબાંશી નામની એક છોકરી (૧૯૬૪): મધુ રાયનો પહેલો વાર્તાસંગ્રહ. આધુનિક વાર્તાના મંડાણ વખતે સશક્ત રચનારીતિથી અને ભાષાની અનુનેયતાથી નોખી તરી આવતી આ બાવીસ વાર્તાઓમાં વિષાદનાં વિવિધ રૂપાંતરો છે. આ વિષાદ પાછળ યુવાવસ્થાની સ્ત્રીઝંખના અને ગરીબાઈની વાસ્તવિકતા વચ્ચેના વિરોધનો તણાવ છે. આ તણાવ વક્રતા તેમ જ વિનોદના દ્વિવિધ સ્તરે આસ્વાદ્ય બનતો વિશિષ્ટ કલા-આકૃતિ ધારણ કરે છે. પ્રયોગોની નવીનતા ને ભાષાનાં પોતીકાં સંવેદનોથી આ વાર્તાઓ તાજગીપૂર્ણ છે.\nરૂપકથા (૧૯૭૨): મધુ રાયનો વાર્તાસંગ્રહ. અઠ્ઠાવીસ વાર્તાઓમાંથી પારંપરિક શૈલીની થોડીક વાર્તાઓ ઉપરાંતની અહીં આઠેક હાર્મોનિકાના પ્રયોગો દ્વારા વાર્તાસાહિત્યમાં જે આગવું સ્વરૂપ ઊભું થયું છે તે આ સંગ્રહનું મુખ્ય આકર્ષણ છે. વાર્તા એ લેખકે વાચકને લખેલો પત્ર નથી અને તેથી ખરેખર વાર્તા વાચકના મનમાં જન્મે છે, એવા નિરધાર સાથે થયેલા હાર્મોનિકાના પ્રયત્નોમાં અવ્યાખ્યેય બનતી વાર્તા અંગત સ્વતંત્ર યથાર્થ જન્માવે છે. વર્ણાવલંબિત નાદ પર વિકસતું આ વાર્તાઓનું દેખીતું અર્થશૂન્ય સ્વરૂપ વાચકને માટે ઊદ્દીપકનું કાર્ય કરે છે. આ સર્વમાં ‘કાચ સામે કાચ’ પરિણામગામી હાર્મોનિકા છે. હાર્મોનિકાઓ સિવાયની વાર્તાઓમાં ‘ઈંટોના સાત રંગ’ વાર્તા અસંગત અને તરંગના દોર પર રચાયેલી વિશિષ્ટ નિરૂપણરીતિથી પ્રભાવક છે.\nચહેરા (૧૯૬૬): નવી નવલકથાની વિભાવના ચરિતાર્થ કરતી મધુ રાયની પ્રયોગશીલ નવલકથા. એમાં, દ્વારિકામાં જન્મેલો બ્રાહ્મણનો પુત્ર કલકત્તા જઈ ચડે છે અને વિવિધ સંબંધોમાં ગોઠવાતો-ઊખડતો જાય છે. આમ, કાલાનુક્રમે રજૂ થતા પ્રસંગોની શ્રેણી અને વિકસિત પાત્રોને સ્થાને નાયક નિષાદની ચેતના ફરતે સંપર્કમાં આવતો પરિવેશ અને બદલાતાં પાત્રોની આ કથા છે. કથાનકના જાણીતા ઘટકને સ્થાને અહીં ઘટનાઓના છૂટાછવાયા તંતુઓની સંકુલ-સૂત્રતા છે. ચહેરાઓ પાછળનો ચહેરો અને વિવિધ હાસ્ય પાછળની કરુણા આ નવલકથાને આગવી મુદ્રા આપે છે. ભાષા નવલકથાના વાતાવરણને અનુરૂપ, ભભક વગરની છતાં અત્યંત પ્રાણવાન છે.\nકલ્પતરુ (૧૯૮૭): મધુ રાયની રહસ્યગર્ભ વૈજ્ઞાનિક નવલકથા. ગણતરીની સેકંડોમાં, માણસ માગે તે સઘળું સરજી દેવાની, કલ્પવૃક્ષ સમી શક્તિ ધરાવતા કમ્પ્યુટર દ્વારા ‘તેન ત્યકતેન ભૂજિથા:’ જેવો સહઅસ્તિત્વનો મંત્ર સાકાર કરવા માગતા કથાનાયક કિરણ કામદાર એમની કલ્પતરુ નામની અદભુત અને અપૂર્વ યોજના શી રીતે પાર પાડે છે એનું રોચક નિરૂપણ કથામાં થયું છે. ૧૯૯૫ની સાલને કથાસમય તરીકે પસંદ કરીને ચાલેલા સર્જકની દીર્ઘદ્રષ્ટિ વિજ્ઞાનના વિકરાળ વિકાસ અંગેના અંદેશાને પારખી શકી છે. યુદ્ધ અને તજ્જન્ય વિભીષિકાઓ વધતાં જ રહે એ માટે સામૂહિક પ્રયત્ન કરતી મહાસત્તાઓ કિરણ કામદારને પરેશાન કરવા શી શી ચાલ ચાલે છે તેના નિરૂપણ દ્વારા કથામાં ઉમેરાયેલું રહસ્ય વાચનરસમાં સહાયક નીવડે છે. કથાપ્રસંગો વચ્ચે વિક્ષેપ સરજી, સૂત્રધારની રૂએ, હવે પછીનાં પ્રકરણોમાં શી સામગ્રી આલેખાશે એવી ઘોષણા કથાનિરૂપણની તરેહ તરીકે નોંધપાત્ર છે.\nકામિની (૧૯૭૦): પોતાના ‘કોઈ પણ એક ફૂલનું નામ બોલો તો ?’ નાટકનું મધુ રાયે કરેલું નવલકથારૂપાન્તર. ચાર વિભાગ અને સાત પ્રકરણમાં વહેંચાયેલી આ કૃતિ એની રજૂઆતની વિલક્ષણતા અને સંકુલતાને કારણે નોંધપાત્ર છે. વાર્તાના કેન્દ્રમાં શેખર ખોસલાની એક કલ્પિત કથા છે; અને એનું ખૂન વાર્તાની પરાકાષ્ઠા છે. નાટક અને જીવન, પાત્રો અને માણસો, વાસ્તવ અને કલ્પના, ચિત્તના વ્યવહાર અને શરીરના બાહ્ય વ્યવહાર-આ બધાંને ગૂંચવી નાખતી આ રહસ્યકથા લેખકની અત્યંત પોતીકી રચનારીતિથી આકર્ષક છે. ભાષાની પ્રસંગોચિત તેમ જ પાત્રોચિત લવચીકતા અને પરંપરાગત મૂલ્યોની નવી અર્થસમજ નવલકથાને આસ્વાદ્ય બનાવે છે.\nકુમારની અગાશી (૧૯૭૫): મધુ રાયની મૌલિક ત્રિઅંકી નાટ્યકૃતિ. એનું વસ્તુ અવૈધ જાતીય સંબંધને આલેખતું અરૂઢ છે. હર્ષદ-નિશાના સાતેક વર્ષના ઔપચારિક દાંપત્યમાં પતિની બેવફાઈનું વેર લેવા નિશા દિયર કુમાર સાથે સંકળાય છે, પરંતુ ભાભીની ચંચલવૃત્તિ જોઈ ચલિત થયેલો કુમાર અગાશીની પાળ પરથી પડતું મૂકે છે. આ કથાને, પાર્ટીના વાતાવરણ વચ્ચે અને કુમારની ફરી સદેહે થતી ઉપસ્થિતિ વચ્ચે રહસ્ય-કથાનકની કક્ષાએ પહોંચાડી છે. કુમારનું મૃત્યુ એ અન્ય લોકો માટે જીવવાનું બહાનું બને છે, એવો મર્મ ઉપસાવી શમતું આ નાટક, એનાં ધારદાર સંવાદો ને જીવંતતાને કારણે તેમ જ મંચનપ્રયોગની આકર્ષકતાને કારણે નોંધપાત્ર છે.\nઅશ્વત્થામા (૧૯૭૩): મધુ રાયનો ભજવી શકાય તેવાં એકાંકીઓનો સંગ્રહ. એમાં ‘ઝેરવું’, ‘કાગડી ? કાગડાં ? માણસો ?’, ‘અશ્વત્થામા’, ‘ઝૂમરી તલૈયા’ અને ‘તું એવું માને છે’ એમ કુલ પાંચ નાટ્ય- કૃતિઓ છે. આ સર્વ, ઇયનેસ્કો અને બૅકિટના નાટ્યલેખનના પ્રભાવ હેઠળ જન્મેલી આધુનિક ‘ઍબ્સર્ડ’ રંગભૂમિની સભાનતાથી લખાયેલી છે. નાટ્યકારની પરિસ્થિતિ-નિર્માણકલા અને પાત્રોચિત ભાષાના વિવિધ અર્થસ્તરો સર્જવાની ગદ્યશક્તિ લેખકને સફળ નાટકકાર તરીકે સાબિત કરે છે. ‘ઝેરવું’ પ્રયોગશીલ અને પ્રચલિત એકાંકી છે.\nMadhu Rāyaનું સર્જન ગુગલ બુક્સ પર\n"https://gu.wikipedia.org/w/index.php?title=મધુ_રાય&oldid=678875" થી મેળવેલ\nઆ પાનાંમાં છેલ્લો ફેરફાર ૧૮ ઓક્ટોબર ૨૦૧૯ના રોજ ૦૨:૦૬ વાગ્યે થયો.


Crockpot Cobbler એક સરળ ડેઝર્ટ અથવા બ્રેકફાસ્ટ રેસીપી છે\nમીઠાઈઓ સધર્ન મીઠાઈઓ એપલ રેસિપિ\nશું તમે એક સુપર સરળ ડેઝર્ટ રેસીપી શોધી રહ્યા છો જે તમારી ધીમી કૂકરમાં કૂક્સ કરે છે? Crockpot Cobbler માટે આ સરળ અને સ્વાદિષ્ટ પાંચ ઘટક રેસીપી તૈયાર કરવા માટે માત્ર થોડી મિનિટો લે છે અને સફરજન ચપળ જેવા સ્વાદ!\nઆ વાનગીમાં તમારી મનપસંદ ગ્રાનૉલા અનાજનો ઉપયોગ કરો. અને ખાતરી કરો કે તમે સફરજન કે જે આ રેસીપી માં રસોઈ માટે શ્રેષ્ઠ છે પસંદ કરો જેથી તેઓ તેમના આકાર ધરાવે છે અને ખાટું અને મીઠી એક સારો મિશ્રણ છે. રાંધવા માટે મારી પ્રિય સફરજન ગ્રેની સ્મિથ છે, પણ તમે મેકિન્ટોશ અથવા જોનાગોલ્ડને પસંદ કરી શકો છો.\nકેટલીક આઈસ્ક્રીમ અથવા ફળ દહીં અથવા સ્થિર દહીં સાથે આ મહાન રેસીપી સેવા આપે છે.\n3 કપ peeled, કટકા ટાર્ટ સફરજન\n2 કપ ગ્રાનોલા અનાજ\n1/4 કપ મધ\n3 tablespoons ઓગાળવામાં માખણ\nનોનસ્ટિક રસોઈ સ્પ્રે સાથે3થી4ક્વાર્ટ ક્રેકપોટની અંદર સ્પ્રે કરો.\nપછી સફરજનને ધીમા કૂકરમાં મુકો અને તજ સાથે છંટકાવ કરો. ગ્રાનોલા સાથે સમાનરૂપે છંટકાવ.\nસફરજનના મિશ્રણ ઉપર નાની બાઉલ અથવા શાકભાજી અને ઝરમર વરસાદમાં મધ અને માખણને એકસાથે જગાડવો. બધું નરમાશથી ભેગા કરો.\nCrockpot આવરે છે અને5થી7કલાક માટે લોઅર અથવા કૂક સાથે વીંધેલા જ્યારે સફરજન ટેન્ડર છે ત્યાં સુધી.\nફળની દહીં અથવા આઈસ્ક્રીમ સાથે આ ક્રેકપોટ મોબ્લરની સેવા આપવી, જો ઇચ્છિત હોય તો.\nનોંધ: જો તમારી પાસે ક્રેકસ્પોટ હોય કે જે કૂક્સ ગરમ કરે (પરીક્ષણ માટે, Crockpot 102 જુઓ તો) તમારે આ રાંધણમાં રસોઈના સમયને ઘટાડવાની જરૂર છે. છેલ્લા પાંચ વર્ષમાં કરેલા કૉકપૉટ્સ આ રેસીપીને વિકસાવવા માટે વપરાતા સાધન કરતાં વધુ ગરમ છે અને તે 3-4 કલાકમાં થઈ શકે છે. દરેક ક્રેકપોટથી દરેક રાંધણ પદ્ધતિને વિકસિત કરી શકાતી નથી તેથી રસોઈ કરતી વખતે તમારા ખોરાક પર નજર રાખો.\nસોડિયમ 118 મિલિગ્રામ\nકાર્બોહાઇડ્રેટ્સ 44 ગ્રામ\nશોર્ટકટ પીચ મોબ્લરર\nમસાલેદાર આખા ઘઉં ઝુચીની બ્રેડ\nસ્ટીક માટે સરળ મરીનાડ\nચોકલેટ Zucchini કેક\nસરળ કારામેલ ચટણી રેસીપી\nવ્હાઇટ ચોકલેટ કી લાઈમ Muffins અથવા કેક રેસીપી\nતજ-ઓટ સ્ટ્રેઈઝલ રેસીપી સાથે ઝડપી કોફી કેક\nગ્રાઉન્ડ બીફ અને ફુલમો સાથે ધીમો કૂકર મરચાંના\nકેવી રીતે વનસ્પતિઓ અવેજી માટે જ્યારે તમે પાકકળા કરી રહ્યાં છો\nસ્ટૅલ બ્રેડ? આ4રેસિપીઝ સાથે બીટ વેસ્ટ નહીં\nધ હેપી ન્યૂ યર કોકટેલ: એક સરળ શેમ્પેઇનની રેસીપી\nતૈયાર દૂધ સાથે પાકકળા\nપાલમોના અને મીઠી બંને ફળોમાંથી સાથે ગ્રેટ રીતો\nગો-ટુ ધ ગ્લુટેન ફ્રી ગ્રેહામ ક્રેકર પાઇ ક્રેસ્ટ\nપાસ્ખાપર્વની ફૂડ મિથ્સ એન્ડ ફેક્ટસ\nટેક્સાસ-સ્ટાઇલ ખેંચાય પોર્ક\nટર્કીશ હોટ દૂધ સાથે તજ (સેલપ) રેસીપી\nયુનિયન સ્ક્વેર કોકટેલ રેસીપી


આ રાશિઓની સામે જૂઠું ન બોલવું, ઝડપથી પકડાઈ જશો તમે | Zodiac Signs Who Can Always Tell When You're Lying - Gujarati Oneindia\n29 min ago વરસાદથી વધ્યુ ગંગાનુ જળસ્તર, રેતીમાં દફનાવેલા શબ ફરીથી આવવા લાગ્યા બહાર\nજ્યારે તમારી સામે કોઈ જૂઠું બોલે છે, ત્યારે તમે તે પરિસ્થિતિને કેવી રીતે નિયંત્રિત કરો છો? તમને શું સંકેત મળે છે કે તે વ્યક્તિ સત્ય બોલી રહ્યો નથી?\nજ્યોતિષવિદ્યા અનુસાર, એવી કેટલીક રાશિઓ છે જેમની પાસે જૂઠું બોલી રહેલા વ્યક્તિને ઓળખવાની ક્ષમતા હોય છે. તેમને સામે વાળાના હાવભાવને જોઈને, વાત કરતી વખતે બીજી દિશામાં જોવાથી તેનો અંદાજો થઇ જાય છે. ઘણીવાર આ સંકેતો દ્વારા જૂઠું બોલતા વ્યક્તિ વિશે ખબર ન પડે પરંતુ, કેટલાક લોકો પાસે જન્મથી એવી ક્ષમતા હોય છે જે તેઓ નિરીક્ષણ દ્વારા જાણી લે છે.\nઆ પણ વાંચો: આ રાશિની જોડીઓનો સાથે લાંબા સમય સુધી નથી ચાલતો\nકન્યા રાશિના લોકોની સામે જૂઠું બોલવા માટે તમારી પાસે સારા ટેલેન્ટની જરૂર છે. તેઓ હાલતા-ચાલતા લાઇ-ડિટેક્ટર મશીનની જેમ કામ કરે છે. કન્યા રાશિના લોકો ખૂબ તેજ હોય છે અને પ્રાપ્ત થનારી બધી માહિતીનો અભ્યાસ કરે છે અને આ બધું તે સામાન્યરીતે ફક્ત આનંદ માટે કરે છે. જો તમે તેમની સામે જૂઠું બોલવાનો પ્રયાસ કરો છો, તો પછી તેઓ આ બધી માહિતીને યોગ્ય રીતે ઉપયોગ પણ કરી શકે છે.\nવાતચીતની કલામાં મિથુન રાશિના લોકો શીર્ષ સ્થાન પર આવે છે અને તેમની સામે સામે જૂઠું બોલવુંએ મૂર્ખતા ભર્યું છે. જો મિથુન રાશિના લોકોને થોડો પણ અંદાજો આવ્યો કે સામેવાળો વ્યક્તિ જૂઠું બોલે છે, તો પછી તેઓ જાણે છે કે તેમને તેમના પોતાની જાળમાં ફસાવવા માટે ક્યા પ્રકાર પ્રશ્નો પૂછવાના છે.\nવૃશ્ચિક રાશિના લોકોની સામે બોલવું એ એક ખરાબ વિચાર છે. આ રાશિના લોકોને જૂઠું સમજવા માટે વધુ સમય લાગતો નથી. આ શોધ અને જાસૂસ પ્રકારના હોય છે. તેઓ સત્યને જાણ્યા વિના વિશ્વાસ કરતા નથી, પછી ભલે તેમને સખત મહેનત અને તેમની પાછળ સમય પસાર કરવો પડે. જૂઠું શોધી કાઢ્યા પછી, તેઓ તે પરિસ્થિતિને પોતાની રીતે નિયંત્રિત કરે છે અને જાણે છે કે તે વ્યક્તિને શું સજા કરવી.\nમકર રાશિના લોકો પોતે સત્યનો સાથ આપનારા હોય છે. ઘણી વખત કોઈ વ્યક્તિ સાથે વાત કરવા અથવા વિશ્વાસ કરવા માટે તેઓ વધુ સમય લે છે. તેઓ સીધા તેમની સામેની વ્યક્તિની આંખોમાં જુએ છે, અને એકવાર તે વ્યક્તિ આંખો ચોરી જાય છે, પછી તેમને તે બાબતમાં કેટલું સત્ય છે તેનો અંદાજો થઇ જાય છે.તમારે સાબિત કરવું પડશે કે તમે સત્ય બોલી રહ્યા છો નહીં તો તે તમારી પર વિશ્વાસ કરશે નહીં.


હવે અમારા સંબંધો ‘વર્ચ્યુઅલ’ થઈ ગયા છે! – ચિંતનની પળે : કૃષ્ણકાંત ઉનડકટ | ચિંતનની પળે : કૃષ્ણકાંત ઉનડકટ\nJanuary 9, 2019 Krishnkant Unadkat chintan ni pale 2\nહવે અમારા સંબંધો\n‘વર્ચ્યુઅલ’ થઈ ગયા છે!\nમોહબ્બત કા જબ કિસીને લિયા નામ રો પડે,\nઅપની વફા કા સોચ કે અંજામ રો પડે,\nહર શામ યે સવાલ મોહબ્બત સે ક્યા મિલા,\nહર શામ યે જવાબ હર શામ રો પડે.\nસંબંધોને ક્યારેય પૂરેપૂરા સમજી શકાય છે? કદાચ હા અને કદાચ ના! અચાનક કેમ કોઈ એટલું નજીક આવી જાય છે કે એ આપણને આપણો જ હિસ્સો લાગવા માંડે છે? ક્યારેક કેમ એવું થાય છે કે જે લગોલગ હોય એ અલગ થઈ જાય છે? આપણે ઝંખતા હોઈએ કે એ આપણી નજીક રહે એ જ કેમ ડિસ્ટન્સ મેઇન્ટેઇન કરવા લાગે છે? અમુક લોકો કેમ સ્વાર્થ પતે પછી દૂર ચાલ્યા જાય છે? સવાલ થાય છે કે, ફૂલ અને પતંગિયાનો સંબંધ માત્ર મધ પૂરતો જ મર્યાદિત હતો? જ્યોતની હાજરી કેમ માત્ર તેલ હોય ત્યાં સુધીની જ હોય છે? દરિયા અને કિનારાનો સંબંધ પણ ભરતી પૂરતો જ સિમિત રહી જાય છે? આકાશ અને મેઘધનુષનો સંબંધ રંગો હોય ત્યાં સુધી જ ટકતો હોય છે? કોઈને કેમ એવો વિચાર નથી આવતો કે પાણી ખૂટે પછી જમીન જેમ સુકાય એમ જ પ્રેમ ખૂટે ત્યારે જિંદગી પણ થોડીક તરડાતી હોય છે? જિંદગી ક્યારેક કેમ એવા જવાબો લઈને આવે છે જેના કોઈ સવાલો જ નથી હોતા? અઢળક રેખાઓ હોવા છતાં હાથ કેમ ખાલી જ રહી જાય છે? અમુક નંબરો કેમ મોબાઇલમાં દફન થઈને કબરો જેવા બની જાય છે?\nસંબંધોમાં ઋણાનુબંધ જેવું કંઈ હોતું હશે? ગયા ભવનું કંઈ બાકી રહી ગયું હોય છે? આ ભવનાં અધૂરાં સપનાં આવતા ભવમાં પૂરાં થતાં હશે? આ ભવમાં જે સપનાં પૂરાં થાય છે એ ગયા ભવમાં અધૂરાં રહી ગયાં હશે? ભવને અને ભાવને કોઈ સંબંધ હશે ખરો? ભવ, ભાવ, અભાવ, લગાવ અને બદલાવ કેમ આપણને વિચારતા કરી દે છે? આંખમાં વસેલા હોય એ દિલમાં કેમ ખટકવા લાગે છે? એક છોકરીનું બ્રેકઅપ થયું. તેણે કહ્યું, એ તો મારી આંખોમાં વસેલો હતો. દૂર થયો ત્યારે રડવું આવતું હતું. ખૂબ રડી. મને થયું કે આંસુ વાટે બધું જ વહાવી દઉં! મને ખબર ન હતી કે બહાર કંઈ વહેતું હોય છે ત્યારે દિલની અંદર પણ કંઈક ઊતરતું હોય છે. દિલમાં ઊતરેલું ઘણું ક્યારેક અજંપો બની જાય છે. શ્વાસનાં નસીબ ખરાબ હોય ત્યારે એ નિસાસો બની જાય છે. એવું લાગે જાણે નસીબ જ નાસવા લાગ્યું છે. મારું નસીબ મારાથી દૂર ભાગી રહ્યું છે. તરસ હોય ત્યારે ઘણી વખત ઘૂંટડો મળતો નથી. એક એક બુંદ બુંદ મળે ત્યારે ખબર નથી પડતી કે તરસને કોસવી કે એકાદ બુંદનો આભાર માનવો? કિતને દિનોં કે પ્યાસે હોંગે, યારોં સોચો તો, શબનમ કા કતરા ભી જિનકો દરિયા લગતા હૈ!\nસંબંધો વિશે એવું પણ ક્યાં નથી કહેવાતું કે દરેક સંબંધ એક્સપાયરી ડેટ લઈને આવતા હોય છે! એક પ્રેમી અને પ્રેમિકાની આ વાત છે. પ્રેમિકા એક વખત પ્રેમી માટે એક ડબામાં નાસ્તો લઈને ગઈ. આ લે ભૂખ લાગે ત્યારે ખાઈ લેજે. પ્રેમિકા ગઈ. પ્રેમીએ નાસ્તો કર્યો. પ્રેમીને થયું કે આ ડબો હવે તેને ખાલી નથી દેવો. તેણે ચોકલેટ્સ લઈ આખો ડબો ભરી રાખ્યો. એને થયું કે હવે એ મળશે ત્યારે આ ચોકલેટ્સ ભરેલો ડબો આપીશ. ગમે તે થયું, પણ પ્રેમિકાએ મળવા આવવાનું બંધ કરી દીધું. અચાનક લાંબા સમય પછી બંનેને મળવાનું થયું. પ્રેમિકા જતી હતી ત્યારે બાઇકની ડેકીમાંથી પ્રેમીએ સાચવી રાખેલો ચોકલેટ ભરેલો ડબો આપ્યો. તેણે કહ્યું, તને ખબર છે તું ગઈ ત્યારથી આ ડબો ભરેલો છે. તારી રોજ રાહ જોતો હતો! પ્રેમિકા ડબો લઈને ઘરે ગઈ.\nઘરે જઈ પ્રેમિકાએ ડબો ખોલ્યો. તેની આંખો ભીની થઈ ગઈ. ચોકલેટ હાથમાં લીધી, રેપર ખોલવા જતી હતી ત્યાં એનું ધ્યાન ચોકલેટની એક્સપાયરી ડેટ પર ગયું. એક્સપાયરી ડેટ તો ચાલી ગઈ હતી! તેણે પ્રેમીને ફોન કર્યો. તેં જે ચોકલેટ્સ આપી છે, એની ડેટ તો એક્સપાયર થઈ ગઈ છે! પ્રેમી એટલું જ બોલ્યો કે, હવે મળવાનું એટલું ન લંબાવતી કે ‘એક્સપાયરી ડેટ’ આવી જાય! આપણે આપણા સંબંધો ખોરા થવા નથી દેવા. એક્સપાયરી ડેટ અંતે તો એ જ સૂચવે છે કે, એ ડેટ આવે ત્યાં સુધીમાં જીવી લો. પ્રોડક્ટ ઉપર તો ડેટ લખેલી પણ હોય છે, જિંદગી ક્યાં ‘ડેટ’ લઈને આવે છે? એ તો અચાનક આવી જાય છે! એવું કંઈ ન કરો જે કોઈ અફસોસ કે આઘાત છોડી જાય!\nસંબંધો ક્યારેક આપણી સમજની બહાર ચાલ્યા જાય છે. સંબંધો આપણને સમજાતા નથી. સંબંધ ક્યારેય એક વ્યક્તિથી ટકતા નથી. લગાવ બંને તરફ હોવો જોઈએ. આત્મીયતા અને ઉત્કટતા ક્યાં કાયમ સરખી રહેતી હોય છે? બધું આપણા હાથમાં પણ ક્યાં હોય છે? સામેની વ્યક્તિ ઉપર પણ ઘણો આધાર હોય છે. એનો મૂડ, એની માનસિકતા, એની માન્યતા અને એની મહેચ્છા બદલાય તો આપણે શું કરી શકીએ? અમુક સંજોગોમાં આપણે માત્ર ને માત્ર મૂક પ્રેક્ષક બની જઈએ છીએ. સંબંધોને તૂટતા, વિખરાતા અને ભુક્કો થતા જોવાની વેદના અઘરી હોય છે. અત્યારનો જમાનો વર્ચ્યુઅલ રિલેશનનો છે. ઢગલાબંધ સંબંધો માત્ર મોબાઇલની સ્ક્રીન પર જિવાય છે. એમાં કેટલી સંવેદનાઓ હોય છે? આપણે વર્ચ્યુઅલ વ્યવહારો નિભાવતા થઈ ગયા છીએ. એણે લાઇક કર્યું એટલે આપણે લાઇક કરીએ છીએ. એણે કેવી કમેન્ટ કરી તેના પરથી આપણી કમેન્ટ્સના શબ્દો નક્કી થાય છે. એણે સ્ટેટસ અપલોડ કર્યું એટલે આપણે પણ કરવાનું! શબ્દો અને તસવીરો અપલોડ થાય ત્યારે સંવેદના કેટલી ખીલેલી હોય છે! પીડા તો ત્યારે થાય છે જ્યારે અમુક રિયલ સંબંધો વર્ચ્યુઅલ થઈ જાય છે! સાચા સંબંધો પણ ક્યારેક સ્ક્રીન પૂરતા મર્યાદિત થઈ જાય છે.\nએક પ્રેમી અને પ્રેમિકા હતાં. બંને વચ્ચે ખૂબ સારું બને. આપણો સંબંધ આખી જિંદગી રહેશે એવી બંને વાતો કરતાં હતાં. જોકે, બંને વચ્ચે ડિસ્ટન્સ આવ્યું. એક સમય એવો આવ્યો કે બંનેએ વાત કે મેસેજ કરવાનું પણ બંધ કરી દીધું. હજુ એટલો સંબંધ હતો કે બંનેએ એકબીજાને બ્લોક કર્યાં ન હતાં! એ પછીના સંબંધો માત્ર સ્ક્રીન પર જોવા પૂરતા રહી ગયા હતા. એ છેલ્લે ક્યારે ઓનલાઇન હતી કે ક્યારે ઓનલાઇન હતો? ફોટો જોઈને માની લેવાય છે કે એ તો મજા કરે છે, એને ક્યાં કોઈની પડી છે? એક યુવાને કહ્યું કે, હવે બસ હું તેને સોશિયલ મીડિયા પર જ જોઉં છું. વોટ્સએપ સ્ટેટસ મૂકીને જોતો રહું છું કે એણે જોયું કે નહીં? ક્યારેક જોઉં છું કે એ ઓનલાઇન છે કે નહીં? ઓનલાઇન હોય તો સવાલ થાય છે કે એક સમયે તેને ઓનલાઇન જોઈને તરત જ મેસેજ કરતો કે, શું કરે છે? ક્યારેક એવો વિચાર આવી જાય છે કે ઓનલાઇન હોય કે ન હોય, શું ફેર પડે છે? એક સમયે સૌથી પહેલી લાઇક એની જોઈતી હતી, હવે છેલ્લી લાઇક પણ તેની હોતી નથી! તેના અપડેટ્સને લાઇક કરવાનું મન થાય છે, પણ અંગૂઠાના નિશાન સુધી ટેરવું જતું નથી. થોડા દિવસ પ્રોફાઇલ પિક્ચર ન બદલ્યું હોય તો હું કહેતો કે હવે ફોટો બદલને! હવે ફોટો બદલે છે ત્યારે એવો વિચાર આવી જાય છે કે, એ પણ કેટલી બદલાઈ ગઈ છે! અગાઉના ઘણા ફોટા ડિલીટ કરી\nએક યુવતીની આ વાત છે. તેનું બ્રેકઅપ થયું. એની સાથેના ઘણા ફોટા સોશિયલ મીડિયા પર અપલોડ કર્યા હતા. તેને મન થયું કે બધા ડિલીટ કરી દઉં. મારી વોલ સાફ કરી નાખું. તેને વિચાર આવ્યો કે, શું વોલ ઉપરથી બધું હટાવી દીધા પછી દિલમાંથી નીકળી જવાનું છે? દિલમાંથી ન નીકળે તો પછી વોલ પર હટાવવાથી શો ફાયદો? એમ પણ થાય છે કે એ સમય સારો હતો. સારું હતું એને જીવવા દેવામાં શું વાંધો છે? જવા દે, કંઈ નથી હટાવવું! જે હતું એ હતું અને જે નથી એ નથી! સંબંધો કરવટ લેતા હોય છે. કંઈ જ કાયમી નથી. જિંદગી પણ ક્યાં કાયમી છે! સંબંધો હોય ત્યારે કેવી રીતે જિવાય છે એના કરતાં પણ વધુ મહત્ત્વનું એ હોય છે કે સંબંધો ન હોય ત્યારે એ કેવી રીતે જીરવાય છે!\nસંબંધો તૂટે ત્યારેપણ સંવેદના અને સાત્ત્વિકતા ન ખૂટવી જોઈએ. વહાલ વૈમનસ્યમાં બદલાઈ જાય તો સમજવું કેસંબંધને સમજવામાં આપણે ક્યાંક થાપ ખાઈએ છીએ. -કેયુ\n(‘દિવ્ય ભાસ્કર’, ‘કળશ’ પૂર્તિ, તા. 09 જાન્યુઆરી 2019, બુધવાર, ‘ચિંતનની પળે’ કોલમ)


રેખા ભટ્ટીની વાર્તાઓ –૨ | દાવડાનું આંગણું\nરેખા ભટ્ટીની વાર્તાઓ –૨\nએપ્રિલ 13, 2019 રેખા ભટ્ટીP. K. Davda\nઆશા અને વિજય\nગંગાપ્રસાદની ચાની દુકાન નવસારી રેલવે સ્ટેશન સામે જ. ઘણા વારસો પહેલા તેની ત્યાં જ ચાની લારી હતી. તેની ચા વખણાતી એટલે લારી સારી ચાલતી પછી ત્યાં જ તેણે દુકાન કરી. વર્ષોથી એક ધારી કવોલિટી એટલે ઘરાકી ઘણી અને એટલે જ તે લારીમાંથી દુકાન કરી શક્યો હતો. આટલા વર્ષે પણ કોઈને તેના વિષે જાજી ખબર ન હતી કે તે કોણ છે? ક્યાંનો મૂળ રહેવાસી છે? કેટલાક લોકોને તો ચા પીવા સાથે જ મતલબ હતો; તો કેટલાક ખંણખોદીયા એમ માનતા કે નામ પરથી તો લાગે છે કે તે બિહારનો હોવો જોઈએ. તો બીજો ખણખોદીઓ પૂછતો પણ તો આટલા વર્ષમાં ક્યારેક તો બિહાર જાય ને? છેલ્લા કેટલાય વર્ષોથી કોઈએ તેને સવારના પાંચ થી રાતના અગ્યાર સુધી આ દુકાન સિવાય ક્યાંય જોયો નથી. રાતે ઘરે જાય. બપોરે તેનો દીકરો વિજય ટિફિન આપી જાય. તો કોઈ વળી કહેતું બિહાર જાય તો પોલીસ કદાચ વોરંટ બજાવે તેવું કૈક હશે. કોણ જાણે કોઈકનું ખુન બુન કરીને ભાગી આવ્યો હશે. તો કોઈ કહેતું દાળમાં કાળું તો છે જ. કેટલાક તેના દીકરાને પૂછવાની કોશિશ કરતા. પણ દીકરો અઢી વરસનો હતો ત્યારથી તો અહીં જ છે. તેને પણ કઈ જ ખબર નહોતી.\nઆમ ગંગાપ્રસાદનું રાઝ ગૂંચવાતું જતું. ગંગાપ્રસાદને કોઈ મિત્રો પણ ન હતા. તે બહુ જ ઓછું બોલતો; માત્ર સ્મિત કર્યા કરતો. ચાની લારી વખતે પણ કોઈ નોકર ન હતો અને દુકાન કર્યા પછી પણ કોઈ નોકર ન હતો. તે જાતે જ ચા બનાવતો. જાતેજ સર્વ કરતો અને જાતે જ કાઉન્ટર પણ સંભાળતો. તેનો યુવાન દીકરો હવે તો કોલેજમાં આવી ચુક્યો હતો. ગંગાપ્રસાદની પત્ની વિષે કોઈને કઈ જ માહિતી ન હતી. વિજયને પણ નહિ. વિજય પૂછતો પણ ગંગાપ્રસાદ ક્યારેય જવાબ આપતો નહિ. ઘરમાં તેનો એકેય ફોટો પણ ન હતો. ગંગાપ્રસાદ માનતો કે વિજયે ભણીગણીને ખુબ જ આગળ વધવું જોઈએ એટલે તે તેને ચાની દુકાન પર પણ આવવા દેતો નહિ.\nવિજયને તેની સાથે જ ભણતી આશા ગમતી. આશા ભાવનગરની હતી અને હોસ્ટેલમાં રહીને અભ્યાસ કરતી. આશાને પણ વિજય ગમતો. બંને એક બીજાને ખુબ જ ચાહતા હતા. આશાને લોન્ગ ડ્રાઈવ પર જવું બહુ જ ગમતું. તે વિજયની મોટર સાઇકલ પર એકાંતરે તો લોન્ગ ડ્રાઈવ પર જતી જ. અને જેવી મોટર સાઇકલ શહેરની બહાર જાય ત્યારે વિજયને વળગીને બેસી જતી. આમ વિજયને વળગીને બેસવાનું તેને ખુબ જ ગમતું. વિજય પણ મોટરસાઇકલ ક્યારે શહેરની બહાર નીકળે તેની આતુરતા પૂર્વક રાહ જોતો. બંને અવારનવાર ફિલ્મ જોવા પણ જતા. તેમના3થી4કોમન ફ્રેન્ડ્સ પણ હતા તેમની સાથે પિકનિકમાં પણ જતા. અને એક વાર તો પાવાગઢ માઉન્ટેન ટ્રેકિંગ પણ કરી આવ્યા. વિજય નાનો હતો ત્યારથી એક આયા વિજયાબેન તેને ત્યાં નોકરી કરતા। વિજય મોટો થઇ ગયા પછી પણ તેજ ઘરમાં બધું કામ કરતા. તેમને ગંગાપ્રસાદ સાથે મળવાનું ભાગ્યે જ બનતું. એક દિવસ તેઓ ગંગાપ્રસાદની દુકાને જઈ ચડ્યા. આટલા વરસમાં ક્યારેય તેઓ દુકાને ગયા ન હતા. એટલે વાત કૈક ગંભીર હોવી જોઈએ તેમ સમજીને ગંગા પ્રસાદ પ્રસ્નસૂચક નજરે તેમની પાસે આવ્યો. વિજયા બહેન બોલ્યા ”ભાઈ તમારું ધ્યાન તો રાત દિવસ ધંધામાં જ હોય છે પણ મારા પતિ કહેતા હતા કે વિજય આજકાલ એક છોકરી સાથે અવારનવાર દેખાય છે એટલે આજે તો મેં પણ બરાબર ધ્યાન રાખ્યું. ભાઈ વાત સાચી છે બસ એટલું જ કહેવા આવી છું.”\nગંગા પ્રસાદ તેની ટેવ મુજબ કઈ બોલ્યો તો નહિ પણ તેની આંખોના ભંવા તંગ થઇ ગયા. તે દિવસે રાત્રે તે 11 ને બદલે9વાગે ઘરે ગયો અને વિજય સાથે વાત કરી કે આ છોકરી કોણ છે. વિજયે બધી જ પેટછૂટી વાત કરી દીધી. પણ ગંગા પ્રસાદે વિજયને કાલથી આ છોકરીને મળવું નહિ એવો હુકમ કરી દીધો. ગંગા પ્રસાદનું આવું વર્તન વિજય માટે આશ્ચર્યકારક હતું.\nવિજયને આખી રાત ઊંઘ ન આવી. સવારના4વાગ્યા સુધી તે અત્યંત દુઃખી હૈયે હવે શું કરવું તે વિચારી રહ્યો. તેના પપ્પાએ ખુબ જ મહેનત કરીને તેને કોલેજ સુધી ભણાવ્યો હતો. તે પોતાના પપ્પાની બહુ જ ઈજ્જત કરતો હતો અને તેમને ખુબ જ પ્રેમ પણ કરતો હતો. સવારે4વાગે તેની આંખ મળી ગઈ તેને ઝોકું આવી ગયું અને જયારે તે ઉઠ્યો ત્યારે9વાગી ચુક્યા હતા. વિજયાબેનને આવવાનો ટાઈમ થઇ ગયો હતો. કાલની વાત વિષે વિચાર કરતા તે ફરીથી ખુબ જ દુઃખી થઇ ગયો. વિજયાબેન આવ્યા અને 12 વાગે ગયા પણ ખરા. વિજયને બપોરની કોલેજ હતી. જમવા બેઠો પણ તેને જમવાનું બિલકુલ ભાવ્યું નહિ. તે ટિફિન લઈને દુકાને આપીને નીકળ્યો. પણ તેને કોલેજ જવાનું મન થયું નહિ. તે નિરૃદેશ્ય આમથી તેમ આંટા મારતો રહ્યો. આશા કોલેજમાં તેની રાહ જોઈ રહી હતી. વિજયને ખબર હતી કે આશા તેને ફોન કરશે જ. પણ તે તેને શું જવાબ આપશે? બીજા મિત્રો પણ તેને કોલેજ નહિ જુએ એટલે ફોન તો કરશે જ; આમ વિચારીને તેણે મોબાઈલ સ્વિચ ઓફ કરી નાખ્યો. આમનામ3થી4દિવસ વીતી ગયા. આશા બેબાકળી બની ગઈ. તેણે દીપકને કહ્યું ”યાર, તું તેના ઘરે જઈને જો તો ખરો તે કેમ કોઈના ફોન ઉપાડતો નથી; કે કોલેજ પણ આવતો નથી?” પણ વિજયને શંકા હતી જ કે કોઈ ને કોઈ તેને ઘરે પણ આવશે જ. એટલે તે ખાસ ઘરે રહેતો જ નહિ. બસ નિરુદ્દેશ્ય આમતેમ રખડ્યા કરતો. પરીક્ષા માથા પર હતી એટલે બધા જ વાંચવામાં મશગુલ થઇ ગયા. પણ આશાનું મન વાંચવામાં લાગતું નહિ. તે ચુપચાપ રડ્યા કરતી. આશાએ જેમ તેમ પરીક્ષા આપી. તેણે જોયું તો વિજય તો પરીક્ષા આપવા પણ ન આવ્યો. અમંગળની આશંકાઓએ આશાને ઘેરી લીધી. પરીક્ષા પુરી થતા વેકેશનમાં તે ભાવનગર જતી રહી.\nઆશાએ ઘણા વખત પહેલા કોલેજ બદલીને જો ભાવનગરમાં જગ્યા હોય તો પોતાને ભાવનગર શિફ્ટ કરી આપવી એવી અરજી કરેલ હતી. તેનો જવાબ આવી ગયો અને નવા સેમેસ્ટર થી તેને ભાવનગર કોલેજમાં ભણવાનું હતું. તેના મમ્મી પપ્પાને અને ઘરના બધાને આનાથી ખુબ જ આનંદ થયો. આનંદ ન થયો એક માત્ર આશાંને. તે હજી પણ વિજયને ફોન કર્યા કરતી પણ તેનો ફોન બંધ આવતો અને તે દર વખતે રડી પડતી.\nદિવસો વીતતા ગયા. વિજય કોલેજે જતો નહિ અને રખડ્યા કરતો તે વાત વિજયાબેનના ધ્યાનમાં આવી. તેમણે વિજયને સમજાવવાની ઘણી કોશિશ કરી; પણ વિજયનું મન ક્યાંય માનતું નહિ. આખરે થાકીને ફરીથી વિજયાબેન ગંગાપ્રસાદની દુકાને ગયા અને બધી વાત કરી. પોતાની આદત મુજબ ગંગાપ્રસાદ કઈ બોલ્યો નહિ; પણ તેના મોઢા પર ચિંતાના વાદળો ધસી આવ્યા. તે દિવસે પણ ગંગાપ્રસાદ ઘરે વહેલો આવ્યો, વિજયને સામે બેસાડીને બહુ જ પ્રેમથી તેને સમજાવવાની કોશિશ કરી. વિજયે કહું ”પણ પપ્પા આમાં આશાનો બિચારીનો શું વાંક? અને તમે શા માટે મને આશાની ના પાડી? કોઈ ખુલાશો પણ ન કર્યો? તમે આશાને જોઈ પણ નથી; અને એકદમ જ ના પડી દીધી? શા માટે પપ્પા શા માટે? પપ્પા મારે શું સમજવું?” બાપનું હૈયું દીકરાના વલોવાતા દિલને જોઈ રહ્યું. બંનેની આંખો ભીની થઇ આવી.\nઓછાબોલો ગંગાપ્રસાદ દુઃખી હૈયે કઈ પણ બોલ્યા વગર જ ઉભો થઇ ગયો. લાગલગાટ7દિવસના મનોમંથન પછી ગંગાપ્રસાદે વિજયને કહ્યું ”વિજય હું તે છોકરીને મળવા માંગુ છું. મારાથી તારું આ દુઃખ જોઈ શકાતું નથી.” વિજયનું હૈયું ખુશીનું માર્યું એક ધડકારો ચુકી ગયું. રાત ઘણી વીતી ચુકી હતી. બીજે દિવસે સવારે તેણે પોતાનો મોબાઈલ ચાલુ કરી આશાનો નંબર લગાવ્યો. આશા તો વિજયનું નામ સ્ક્રીન પર જોઈને ઉછળી પડી. વિજયે બધી વાત કરી તો આશાએ કહ્યું કે તે તો ભાવનગર કોલેજમાં શિફ્ટ થઇ ગઈ છે. વિજયે બધી વાત તેના પપ્પાને કરી. આશાનું ભાવનગરનું સરનામું લઈને ભાવનગર જવું એવું નક્કી થયું. આશાએ પણ ઘરે વાત કરી. તારીખ નક્કી થઇ અને તે દિવસ પણ આવી ગયો. બંને યુવાન હૈયાના આનંદની તો શું વાત કરવી. અને આશા બસ સ્ટેન્ડે તેમને લેવા સામે આવી હતી. આશાને જોઈને ગંગાપ્રસાદનું હૈયું ઠર્યું. બધા આશાને ઘરે પહોંચ્યા.\nઆશાના પપ્પા તેઓની રાહ જ જોઈ રહ્યા હતા. જેવો ગંગાપ્રસાદને જોયો કે તેઓ તાડુકી ઉઠ્યા ”તું ? ગેટ આઉટ હરામખોર. તારી હિમ્મત કેવી રીતે થઇ મારા ઘરે આવવાની?” વીજય અને આશા તો એકદમ આભા જ બની ગયા. એકપણ શબ્દ પ્રગટ સ્વરૂપે બોલ્યા વગર મનમાં ને મનમાં ગંગા પ્રસાદ બબડ્યો ”મને આ જ બીક હતી” અને તે, તે જ ક્ષણે પાછો વળી ગયો. હતપ્રભ વિજય પણ તેની પાછળ ઘસડાયો. દિગ્મૂઢ આશા તેઓને જતા જોઈ રહી. થોડી ક્ષણો આમ જ પસાર થઇ. આશાને કળ વળતા વાર લાગી. તેના પપ્પાએ બહુ જ પ્રેમથી પોતાની એકની એક વહાલી દીકરીના માથા પર હાથ ફેરવીને કહ્યું ”બેટા તું નથી જાણતી કે આ ગંગાપ્રસાદ કોણ છે?’’\n‘’હું અને ગંગાપ્રસાદ બંને આર્મીમાં સાથે જ હતા. ગંગાપ્રસાદને એક છોકરી સાથે પ્રેમ થઇ ગયો હતો અને તેણે તેની સાથે લગ્ન પણ કર્યા હતા. આ છોકરી તો દુશ્મન દેશની જાસૂસ હતી; અને ખાસ મિલ્ટ્રીના ઓફિસરોને હનીટ્રેપમાં ફસાવવાની ટ્રેનિંગ સાથે ભારત આવી હતી. પછી તો આપણા દેશના એકપછી એક રાઝ દુશ્મનોની જાણમાં આવતા ગયા. આપણું મિલિટ્રી ઇન્ટેલિજન્સ પણ કામે લાગી ગયું અને ગંગાપ્રસાદની પત્નીની કરતૂતોનો પર્દાફાશ થઇ ગયો. બંનેની ધરપકડ થાય તે પહેલા તેની પત્નીને છુપી બાતમી મળી જતા તે નાશી છૂટી. ગંગાપ્રસાદની ધરપકડ થઇ અને તેને સજા પણ થઇ અને તેને મિલ્ટ્રીમાંથી કાઢી મુક્યો, આવા દેશદ્રોહી ગદ્દારના દીકરા સાથે મારે મારી દીકરીનો સંબંધ કરવો તેના કરતા તો મોતને વહાલું કરી લેવું સારું. તું મારી ભાવનાઓને સમજી શકતી હોઈશ બેટા.”\n‘’બેટા તને તો ખબર જ છે કે હું એક પ્રખર દેશભક્ત છું અને મને વિરતા પુરસ્કાર પણ પ્રાપ્ત થયો છે.” આશા તેના પિતાની વાત ઉદાસ ચિત્તે સાંભળી રહી. વિજયને કોઈ જ વાતની ગતાગમ પડતી ન હતી. તેને માત્ર એટલી ખબર પડી કે આશાના પપ્પા તેના પપ્પા ને બહુ જ સારી રીતે જાણે છે. તેણે તેના પપ્પા ને પૂછવાની ઘણી કોશીશો કરી પણ તેને કોઈ જ સફળતા ન મળી.\nછેવટે ત્રણ દિવસ પછી તેણે આશાને ફોન લગાવ્યો. આશાએ તેને બધી જ વાત કરી. અને હવે પછી ક્યારેય ફોન ન કરવા કહ્યુ. ઉદાસ મને વિજય સામે છેડે થી કપાઈ ગયેલા મોબાઇલ સામુ જોઈ રહ્યો. ત્યાર બાદ વિજયે આશાનો અનેકવાર સંપર્ક કરવાની કોશિશ કરી પણ આશાએ એક પણ વખત ફોન ઉપાડ્યો નહી.\nદિવસો વિતતા ગયા. વિજયનુ આવારાપણુ વધતુ ચાલ્યુ. આ વાતથી વીજયાબેન બહુ જ દુખી થઈ ગયા. તેમણે વિજયને પોતાના દિકરાની જેમ પ્રેમ કર્યો હતો. વિજયની સ્થિતિ તેમનાથી જોઈ ન શકાઈ. તેમણે વિજયને આશ્વાસન આપતા કહ્યુ કે તે આશાને ફોન કરશે અને તેને સમજાવશે.\nઆશાનો નંબર વિજય પાસેથી મેળવી વિજયાબેને પોતાને ઘરે જઈને આશાને ફોન કર્યો. તેમણે આશાને સમજાવ્યુ કે તેઓ કોણ બોલે છે. તેમણે આશાને ઘણી સમજાવી. અને છેવટે તેમણે કહ્યુ “જે કંઈ પણ બન્યુ છે તેમાં વિજયનો તો કોઈ વાંક નથી ને? બેટા તેં વિજયને પ્રેમ કર્યો છે. અને પ્રેમની પહેલી શરત એ છે કે સામેની વ્યક્તિ જેવી છે તેવી તેને સ્વીકારી લેવી”\nઅવારનવારની એક મહીના સુધીની સમજાવટ પછી આશાએ ડરતા ડરતા તેના પપ્પાને વીજયાબેનના કહેવાથી ફોન આપ્યો. ખુબ જ લાંબી સમજાવટ અને એકની એક દીકરીની હાલત જોઈને આશાના પપ્પાનુ દિલ પીગળ્યુ અને તેમણે સાચા પ્રેમની જીતને સ્વીકારી. રંગેચંગે આશાના અને વિજયના લગ્ન થયા.\nસુહાગ રાત્રે આશાએ કહ્યુ “મારાથી દુર જ રહેજે. તારા જેવા ખોટાબોલા એ મારી પાસે પણ ન આવવુ.” વિજય કંઈ પણ સમજ્યો નહી તેણે કહ્યુ “હું શું ખોટુ બોલ્યો? ” આશા એ કહ્યુ “એક વાર નહી સાડી સત્તર વાર જુઠ્ઠો જુઠ્ઠો જુઠ્ઠો. તું તો કહેતો હતો ને કે મારે તો મમ્મી નથી. પણ તારી આ વિજયા મમ્મી જેવી મમ્મી તો કોઈ ને પણ ન હોય.” કહેતા જ તે વિજયની બાહોં મા સમાઈ ગઈ.\n← દ્વારકામાં કોઇ તને પૂછશે (ઈસુભાઈ આયદાન ગઢવી)\tપીયરને પીપળેથી આવ્યું પારેવડું (અવિનાશ વ્યાસ) →\n3 thoughts on “રેખા ભટ્ટીની વાર્તાઓ –૨”\nએપ્રિલ 13, 2019 પર 7:18 પી એમ(pm)\nએપ્રિલ 13, 2019 પર 8:17 પી એમ(pm)\nઅજાણ્યા સ્નેહથી જોડાયેલા માનવહ્દયની સુંદર વાર્તા\nએપ્રિલ 18, 2019 પર 7:59 પી એમ(pm)\nવિભાગો કેટેગરી પસંદ કરો અંબાદાન રોહડિયા (13) અખિલ બ્રહ્માન્ડમાં (13) અનિલ ચાવડા (18) અનુવાદ (14) અન્ય (61) અન્ય કલાકારો (34) અમર ભટ્ટ (2) અમેરિકામાં વસતા ભારતીયો (11) અશોક વિદ્વાંસ (12) અશોક વૈષ્ણવ (13) આદિલ મનસુરી (2) ઈલા મહેતા (5) ઈ_બુક (પોસ્ટ) (1) ઉછળતા સાગરનું મૌન (8) ઉજાણી (67) ઉષા ઉપાદ્યાય (2) એક અજાણ્યા ગાંધી (48) કલા વિષે લેખ (5) કવિતા/ અછાંદસ (4) કવિતા/ગીત (106) કાર્તિક ત્રિવેદી (4) કાવ્યધારા (15) કિશોર દેસાઈ (7) કુન્તા શાહની ચિત્રકળા (5) કૄષ્ણ દવે (7) કેપ્ટન નરેંદ્ર ફણસે (48) ખંડકાવ્યો (8) ખોડિદાસ પરમાર (14) ગઝલ (51) ગની દહીંવાલા (2) ગીતા મારી સમજ (16) ગુલામી અને આઝાદી માટેનો સંઘર્ષ (30) ચારણી સાહિત્ય (6) ચિત્રકળા (15) ચીમન પટેલ ‘ચમન’ (8) છાયા ઉપાધ્યાય (1) છાયા ત્રિવેદી (5) જગન મહેતા (12) જયશ્રી મરચંટની વાર્તાઓ (6) જયશ્રી વિનુ મરચંટ (102) અંતરની ઓળખ (12) કાવ્યોના રસાસ્વાદ (12) જીંદગી એક સફર.. (20) શ્રીમદ ભાગવત પુરાણ (13) જાગૃતિ દેસાઈ શાહ (2) જિગીશા પટેલ (17) જીપ્સીની ડાયરી (48) જુગલકિશોર (10) જોરાવરસિંહ જાદવ (13) જ્યોતિ ભટ્ટ (22) જ્યોત્સના ભટ્ટ (13) ઝવેરચંદ મેઘાણી (1) ડો. કનક રાવળ (1) ડો. દિનેશ શાહ (3) ડો. નીલેશ રાણા (13) ડો. નીલેશ રાણાની વાર્તાઓ (13) ડો. પ્રતાપભાઈ પંડયા (3) ડો. ભરત ભગત (39) ડો. મહેબૂબ દેસાઈ (13) ડો. મહેશ રાવલ (3) ડો. મુનિભાઈ મહેતા (1) થોડી ખાટી, થોડી મીઠી (10) જાગૃતિ દેસાઈ-શાહ (10) દિપલ પટેલ (3) દીપક ધોળકિયા (31) દીપલ ઉપાધ્યાય ‘ફોરમ’ (3) દેવિકા ધ્રુવ (26) ધ્રુવ ભટ્ટ (1) નંદિની ત્રિવેદી (1) નટવર ગાંધી (66) નરેંદ્ર પટેલ (4) નરેન્દ્રસિંહ મકવાણા ‘અતુલ’ (3) નવલકથા (13) છિન્ન – રાજુલ કૌશિક (13) છીન્ન (1) પડછાયાના માણસ (28) પન્ના નાયક (13) પન્ના નાયકની વાર્તાઓ (13) પરભુભાઈ મિસ્ત્રી (34) પી. કે. દાવડા (245) પૂર્વી મોદી મલકાણ (26) પ્રજ્ઞા દાદભાવાલા (1) પ્રવીણકાન્ત શાસ્ત્રી (16) પ્રવીણકાન્ત શાસ્ત્રીની વાર્તાઓ (19) પ્રીતિ સેનગુપ્તા (5) બે કાંઠાની અધવચ – નવલકથા (1) બદરી કાચવાલા (3) બાબુ સુથાર (139) ભાષાને શું વળગે ભૂર (૩૮) (2) વારતા રે વારતા (1) બ્રિન્દા ઠક્કર (1) ભાગ્યેશ જહા (27) ભાવિન અધ્યારૂ (13) ભાવિન ગોપાણી (2) ભાવેશ ભટ્ટ (1) ભાષાને શું વળગે ભૂર? (48) ભાષાને શું વળગે ભૂર (૩૮) (1) મધુ રાય (14) મને હજી યાદ છે. (90) મરીઝ (3) મારી કલમ, મારા વિચાર (4) મારી વિદ્યાયાત્રા (1) મિત્રો સાથે વાતો (15) મુકેશ જોષી (3) મોદીની હવેલી (13) રંગોળી (5) રણમાં પાણીની ઝંખના (3) રમેશ પટેલ (1) રમેશ પુરોહિત (1) રવિશંકર રાવળ (53) રશ્મિ જાગીરદાર (1) રાઘવ કનેરિયા (4) રાજુલ કૌશિક (18) રાહુલ શુકલ (18) રાહેં રોશન (14) રેખા ભટ્ટી (16) લતા હિરાણી (1) લલિતકળા (2) લેખ (39) વલીભાઈ મુશા (3) વાર્તા (28) વિનોદ જોષી (1) વિયોગ (18) વૃંદાવન સોલંકી (5) વૈશાલી રાડિયા (1) શયદા (4) શરદ ઠાકર (1) શિલ્પકળા (5) શેખાદમ આબુવાલા (1) શેફાલી થાણાવાલા (3) શૈલા મુન્શા (7) સપના વિજાપુરા (11) સમાચાર/જાહેરાત (29) સમાજસેવા – વ્યક્તિગત અને સંસ્થાકીય (13) સરયૂ પરીખ (24) સિરામિકસ (1) સુચી વ્યાસ (5) સુરેશ જાની (7) સેજલ પોન્ડા (1) સ્વાગત (1) હરનિશ જાની (17) હરિન્દ્ર દવે (1) હરીશ દાસાણી (7) હેલ્થ એન્ડ કેર ફાઉન્ડેશન (25) હોમાય વ્યારાવાલા (10)


સગીરાનું પરાક્રમઃ રાત વીતાવી પ્રેમી સાથે આરોપ બીજા ચાર નિર્દોષ પર મૂક્યો સગીરાનું પરાક્રમઃ રાત વીતાવી પ્રેમી સાથે આરોપ બીજા ચાર નિર્દોષ પર મૂક્યો\nસગીરાનું પરાક્રમઃ રાત વીતાવી પ્રેમી સાથે આરોપ બીજા ચાર નિર્દોષ પર મૂક્યો\nVishal Jani | Updated: May 11, 2022 12:25 pm\nઅમદાવાદઃ સગીરાએ પ્રેમી સાથે રાત વીતાવી હતી, પણ આ રાત કોની સાથે વીતાવી તેવા માબાપના સવાલના ડરથી તેણે તેનું અપહરણ કરી ચાર જણાએ તેના પર બળાત્કાર ગુજાર્યો હોવાનો આરોપ મૂક્યો હતો. પણ પોલીસે આ કેસમાં સગીરાનું નિવેદન લઈ પણ સાવધાનીપૂર્વક તપાસ કરતા ચાર જણનું જીવન નર્ક બનતા બચી ગયું હતું.\nગોમતીપુર પોલીસ સ્ટેશનમાં થોડા દિવસ પહેલા કેસ નોંધાયો હતો, તેમા માબાપ સાથે આવેલી સગીરાએ જણાવ્યું હતું કે તેને ચાર જણા ઉઠાવી ગયા હતા અને તેના પર બળાત્કાર કર્યો હતો. જો કે પોલીસને પ્રારંભથી જ આ કેસમાં શંકા હતી. પણ કાયદા મુજબ પોલીસે સગીરાના નિવેદનને અગ્રતા આપી તેની ફરિયાદના આધારે ચાર જણા સામે કેસ દાખલ કર્યો હતો.\nગોમતીપુર પોલીસે કેસ દાખલ કરીને તપાસ હાથ ધરી હતી, પણ સગીરાએ કરેલા આક્ષેપ સાથે તેની એકપણ વિગત પુરાવા તરીકે જોવા મળતી ન હતી. પોલીસ પછી સગીરાએ ફરિયાદમાં જે પણ સ્થળો બતાવ્યા હતા તે બધી જગ્યા પર લઈ ગઈ હતી. તેમા કેટલાક સીસીટીવી ફૂટેજ પણ એકત્રિત કર્યા હતા. તેમા સગીરા અને તેનો પ્રેમી જોડે જતા હોય તેવા વિડીયો પણ છે. આના પગલે પોલીસે પછી સગીરાનું વિડીયો રેકોર્ડિંગ કરીને તેની કડક પૂછપરછ કરતા તેણે તેની વાત કબૂલી લીધી હતી. તેની કબૂલાત પછી પોલીસ પણ ચોંકી ઉઠી હતી.\nહકીકત એ હતી કે સગીરાએ તેના પ્રેમી સાથે બહાર રાત વીતાવી હતી. આ વાતની જાણ તેના કુટુંબને થઈ જવાના ડરે તેણે આ પ્રકારની વાત ઉપજાવી હતી. સગીરાએ ફરિયાદમાં જે ચાર આરોપીના નામ આપ્યા હતા તે જાવેદ, હસ્નેન અને હબીબ આ ચારેય વ્યક્તિના ટાવર લોકેશન તથા બનાવના દિવસના લોકેશન પોલીસે મેળવ્યા હતા. આ લોકેશન સગીરાના લોકેશન સાથે ક્યાંય મેચ થતાં ન હતા. આ ચારેય યુવકોના નામ લેવાનું કારણ સગીરાએ તેવું આપ્યું છે કે ચારેયમાંથી એક યુવકની બહેન પણ સગીરાની સાથે ચાલીમાં જ રહેતી હતી. આ ચારેય યુવકો ત્યાં અવરજવર કરતા હતા. તેથી સગીરાએ આ ચારેય યુવકોના નામ પોલીસને આપી દીધા હતા. આ ભાંડો ફૂટ્યા પછી સગીરાએ માતાપિતા સાથે રહેવા સંમતિ દર્શાવી નથી.\nRelated Tags: RAPE Accused Teenager Gomatipur police station


ફોરેન બેન્કોના ભારતના નફામાં જોરદાર વૃદ્ધિ - NGS Business\nફોરેન બેન્કોના ભારતના નફામાં જોરદાર વૃદ્ધિ-વિશ્વ-દેશ વિદેશ-Economic Times Gujarati\nફોરેન બેન્કોના ભારતના નફામાં જોરદાર વૃદ્ધિ\n16 Jul 2017, 0909 hrs IST, ET Bureau\nમુંબઈ: ભારતીય બેન્કો બેડ લોનની સમસ્યાનો સામનો કરી રહી છે ત્યારે ભારતમાં બિઝનેસ કરતી વૈશ્વિક બેન્કોના નફામાં જોરદાર વધારો થઈ રહ્યો છે. ખૂબ જ સાવધાનીપૂર્વક ટોચના કોર્પોરેટ ગ્રાહકોને જ પસંદ કરતી વૈશ્વિક બેન્કોનો ચોખ્ખો નફો નાણાકીય વર્ષ 2016-17માં 142 ટકા સુધી વધ્યો છે. ફી ઇન્કમના જોરે ફોરેન બેન્કોને ભારતમાં ચાંદી જ ચાંદી છે જ્યારે સ્થાનિક બેન્કો એસેટ ક્વોલિટીના દબાણનો સામનો કરી રહી છે.\nઅમેરિકા સ્થિત સિટીબેન્કે 2015-16ની સરખામણીએ 2016-17માં ચોખ્ખા નફામાં 12 ટકા વૃદ્ધિ કરીને ભારતની સૌથી વધુ નફો કરતી ફોરેન બેન્ક તરીકેનું સ્થાન વધુ\nમજબૂત કર્યું છે. વ્યાજ અને ફીની આવકમાં વૃદ્ધિના જોરે સિટીબેન્કે ગયા નાણાકીય વર્ષમાં રૂ.3,626 કરોડનો ચોખ્ખો નફો હાંસલ કર્યો હતો. સૌથી વધુ નફો કરતી ફોરેન બેન્કની\nયાદીમાં બીજો ક્રમ સ્ટાન્ડર્ડ ચાર્ટર્ડનો આવે છે.\nઆ બેન્કે રૂ.2,440 કરોડનો નફો નોંધાવીને અગાઉના વર્ષની સરખામણીએ 142 ટકા વૃદ્ધિ કરી છે. 2015-16માં તેનો નફો રૂ.1,006 કરોડ જ હતો. ફી અને કમિશન સહિતની અન્ય આવકમાં 33 ટકા વધીને રૂ.2,657 કરોડ થવાથી સ્ટાન્ડર્ડ ચાર્ટર્ડના નફામાં તગડી વૃદ્ધિ થઈ હતી.\nHSBCએ પણ ચોખ્ખા નફામાં 24 ટકાની તીવ્ર વૃદ્ધિ નોંધાવી છે. તેનો ચોખ્ખો નફો 2016-17માં રૂ.2,391 કરોડ થયો છે, જે 2015-16માં રૂ.1,934 કરોડ હતો. બેન્કની ફી\nઅને કમિશનની આવક વર્ષ પહેલાં રૂ.1,830 કરોડથી 24 ટકા વધીને રૂ.2,273 કરોડ થઈ હતી.\n2016-17માં HSBCએ ભારતમાં તેની 50 બ્રાન્ચમાંથી 24 બ્રાન્ચ બંધ કરી હતી અને પોતાની હાજરી માત્ર 14 શહેરો પૂરતી સીમિત કરી હતી. બેન્કે રિટેલ અને વેલ્થ મેનેજમેન્ટ બિઝનેસને ઓનલાઇન ચેનલ તરફ પાળવા માટે આ કવાયત કરી હતી.\nડોએચ્ચ બેન્કની વાત કરીએ તો, તેણે સતત બીજા વર્ષે ચોખ્ખા નફામાં ઘટાડો નોંધાવ્યો છે. તેનો નફો રૂ.1,186 કરોડથી 17 ટકા ઘટીને રૂ.987 કરોડ થયો હતો, કારણ કે તેનું\nપ્રોવિઝન 14 ટકા વધીને રૂ.1,439 કરોડ થયું હતું.


અનુકુલ રોયે લીધો ‘સુપરમેન’ કેચ,તો નીતા અંબાણીએ પૂછ્યું-તમને કેવું લાગે છે?,જવાબ સાંભળીને ખેલાડીઓ હસી પડ્યા… – Gujju Kathiyavadi\nઅનુકુલ રોયે લીધો ‘સુપરમેન’ કેચ,તો નીતા અંબાણીએ પૂછ્યું-તમને કેવું લાગે છે?,જવાબ સાંભળીને ખેલાડીઓ હસી પડ્યા…\nસૂર્ય કુમાર યાદવની ધમાકેદાર અડધી સદી પછી જસપ્રિત બુમરાહ અને ટ્રેન્ટ બોલ્ટની તોફાની બોલિંગથી મુંબઈ ઈન્ડિયન્સની ટીમ રાજસ્થાન રોયલ્સ સામે 57 રનથી મેચ જીતી હતી.અને હેટ્રિક બનાવીને માર્કસ ટેબલમાં ટોચ પર પહોંચી. મેચમાં સૌથી વિશેષ અનુકુલ રોયનો કેચ હતો. તેણે સુપરમેનની જેમ ઉડાન ભરી અને મહિપાલ લોમરને આઉટ કર્યો. મેચ જીત્યા બાદ ટીમના માલિક નીતા અંબાણીને ફોન કર્યો અને તેની સાથે વાત કરી. આ વીડિયો સોશિયલ મીડિયા પર એકદમ વાયરલ થઈ રહ્યો છે.\nરાજસ્થાન રોયલ્સ ટૂંકા સમયમાં જ તેની ત્રણ વિકેટ ગુમાવી ચૂકી હતો. તેણે 8 ઓવરમાં માત્ર 42 રન બનાવ્યા હતા. મેચ સંપૂર્ણપણે મુંબઈના હાથમાં હતી. રાહુલ ચહર બોલિંગ કરવા આવ્યો હતો. તેના બોલ પર, મહિપાલે મોટો શોટ રમવાનો પ્રયાસ કર્યો. પરંતુ બોલ હવામાં રહ્યો. અનુકુલ રોય દોડી આવ્યો અને હવામાં ઉડાન ભરી જોરદાર કેચ પકડ્યો.\nમેચ જીત્યા બાદ ટીમના માલિક નીતા અંબાણીએ ખેલાડીઓ સાથે ફોન પર વાત કરી હતી અને વિજય માટે અભિનંદન આપ્યા હતા. ત્યારબાદ તેણે અનુકુળ રોય સાથે વાત કરી, જેણે શાનદાર કેચ પકડ્યો. તેણે ખેલાડીને પૂછ્યું – તમને કેવું લાગે છે? જેનો જવાબ આપતા અનુકુલે કહ્યું – ‘મને બહુ સારું લાગે છે મેમ.’ તેનો જવાબ સાંભળીને અન્ય ખેલાડીઓ હસી પડ્યાં. ત્યારબાદ બધા ખેલાડીઓ ખુશખુશાલ થયા.\nસૂર્ય કુમાર યાદવની અડધી સદીની લડત સાથે, મુંબઇ ઇન્ડિયન્સે અહીં રાજસ્થાન રોયલ્સ સામે ચાર વિકેટે 193 રન બનાવ્યા હતા. હાર્દિક પંડ્યા (19 બોલમાં અણનમ 30) સાથે પાંચમી વિકેટ માટે અખંડ 76 રનની ભાગીદારી કરીને સૂર્ય કુમારે મુંબઈને પડકારજનક સ્કોર પર લાવવામાં મહત્વની ભૂમિકા ભજવી હતી. આ બંને ઇનિંગ્સને કારણે મુંબઈની ટીમ છેલ્લી ચાર ઓવરમાં 60 રન બનાવી શકી. રોયલ્સ તરફથી શ્રેયસ ગોપાલ સૌથી સફળ બોલર હતો, તેણે 28 રનમાં બે વિકેટ ઝડપી હતી.\n“MUMBAAAIIIII ______“ 🗣#OneFamily #MumbaiIndians #MI #Dream11IPL #MIvRR pic.twitter.com/ZaKdGbBqXf\nજવાબમાં રોયલ્સની ટીમ બુમરાહ (20 વિકેટે ચાર વિકેટ), જેમ્સ પાટિન્સન (19 વિકેટે બે વિકેટ) અને બોલ્ટ (26 વિકેટે બે વિકેટ) 18.1 ઓવરમાં જોસ બટલર (70) ની તીવ્ર બોલિંગની સામે. 136 રન ઓછા થયા. બટલર સિવાય ફક્ત જોફ્રા આર્ચર (24) જે 20 રનનો આંકડો પાર કરી શક્યો.\nવિરાટ કોહલી બન્યો પિતા,અનુષ્કા શર્માએ આપ્યો પુત્રીને જન્મ,વિરાટ એ કરી આ અપીલ\nટીમ ઇન્ડિયાના કેપ્ટન વિરાટ કોહલી માટે સારા સમાચાર છે. તે પિતા બની ગયો છે. અનુષ્કા શર્માએ એક પુત્રીને જન્મ આપ્યો છે. અનુષ્કા અને વિરાટની પુત્રીનો જન્મ બપોરે મુંબઈની બ્રીચ કેન્ડી હોસ્પિટલમાં થયો છે. વિરાટે સોશિયલ મીડિયા દ્વારા નિવેદન આપતાં પુત્રીના આગમનની ઘોષણા કરી છે. Loading… તેણે પોતાની પોસ્ટમાં લખ્યું,’અમને બંનેને કહેતાં અમને આનંદ થાય છે […]\nયુઝવેન્દ્ર ચહલ થયો ‘ક્લિન બોલ્ડ’,ધનાશ્રી વર્મા સાથે ફર્યા સાત ફેરા,ઇન્સ્ટાગ્રામ પર શેર કર્યા લગ્નના ફોટા\nસ્ટાર ક્રિકેટર યુઝવેન્દ્ર ચહલના આજે લગ્ન થયા છે. તેણે ધનાશ્રી વર્મા સાથે સાત ફેરા લીધા છે. તેણે ઈંસ્ટાગ્રામ પર એક તસવીર પોસ્ટ કરીને લગ્ન વિશે માહિતી આપી હતી.ચહલે ઓગસ્ટ 2020 માં ધનશ્રી સાથે સગાઈ કરી હતી. ધનાશ્રી વ્યવસાયે કોરિઓગ્રાફર હોવા ઉપરાંત ડોક્ટર અને યુટ્યુબર છે. આ લગ્ન 22 ડિસેમ્બરે ગુરુગ્રામમાં થયા છે. તે બંનેએ કર્મ […]\nમધ્યપ્રદેશના રીવામાં વિધવા મહિલા સાથે ગેંગરેપ,આરોપીઓ મહિલા ને બેભાન હાલત માં મૂકીને ભાગી ગયા…\nભાઇઓ નોકરી પર જાય છે,પછી ભાભીઓ દેવર જોડે કરેશે સબંધ બનાવવા દબાણ…


PM નરેન્દ્ર મોદી અને યુએસ પ્રેસિડેન્ટ જો બાઇડન વચ્ચે મુલાકાત, બાઇડને ભારતના વખાણ કર્યા, મહાત્મા ગાંધીને યાદ કરાયા | નવગુજરાત સમય\n24-09-2021 11:52 PM\nઅમેરિકના રાષ્ટ્રપતિ બાઇડને કહ્યું- 15 વર્ષ અગાઉ મે કહ્યું હતું કે યુએસ-ભારત વિશ્વના સૌથી નજીકના મિત્ર દેશો હશે\nભારતના વડાપ્રધાન નરેન્દ્ર મોદીએ વ્હાઈટ હાઉસમાં અમેરિકાના રાષ્ટ્રપતિ જો બાઇડન સાથે મુલાકાત કરી છે. જો બાઇડને પીએમ મોદીનું દિલથી સ્વાગત કર્યું હતું અને વડાપ્રધાને અંતરથી તેમનો આભાર માન્યો હતો. પીએમ મોદીએ જણાવ્યું હતું કે, અગાઉ પણ યુએસના રાષ્ટ્રપતિ જો બાઇડન સાથે ચર્ચા થઈ હતી અને ભારત-યુએસ દ્વિપક્ષીય સંબંધો વિશે વાતચીત કરી હતી. આજે ફરી બન્ને દેશો વચ્ચેના સંબંધોને આગળ વધારવા માટે તમે પ્રયાસ કર્યો છે.\nલગભગ અડધો કલાક સુધી પીએમ મોદી અને યુએસના રાષ્ટ્રપતિ જો બાઇડન વચ્ચે બેઠક ચાલી હતી. બન્ને નેતાઓ આ બેઠકમાં ઉમળતા સાથે એકબીજાને મળ્યા હતા તેમજ હસતા નજરે પડ્યા હતા. બન્નેની મુલાકાતની તસવીર પણ સામે આવી છે જેમાં તેઓ હળવાશના મૂડમાં જણાય છે. બન્ને વચ્ચે કેટલાક મહત્વના મુદ્દાઓ ઉપર ચર્ચા પણ થઈ હતી. જો બાઇડને જણાવ્યું કે, મને લાંબા સમયથી વિશ્વાસ છે કે અમેરિકા-ભારતના સંબંધ દ્વારા અમને વૈશ્વિક પડકારોનો ઉકેલ લાવવામાં મદદરૂપ થશે. બાઈડને વધુમાં જણાવ્યું કે, હું જ્યારે 2006માં ઉપરાષ્ટ્રપતિ હતો ત્યારે જ મે કહ્યું હતું કે, 2020 સુધીમાં ભારત અને અમેરિકા દુનિયાના સૌથી નજીકના મિત્ર દેશોમાં સ્થાન ધરાવતા હશે.\nવડાપ્રધાન નરેન્દ્ર મોદીએ વ્હાઈટ હાઉસના રુઝવેલ્ટ રૂમમાં વિઝિટર્સ બુકમાં હસ્તાક્ષર પણ કર્યા હતા. રુઝવેલ્ટ રૂમ વ્હાઈટ હાઉસના વેસ્ટ વિંગમાં સ્થિત છે. યુએસના બે રાષ્ટ્રપતિ થિયોડર રુઝવેલ્ટ અને ફ્રેન્કલિન ડી રુઝવેલ્ટના નામ પરથી આ રૂમનું નામ રખાયું છે. બન્ને રાષ્ટ્રપતિઓએ આ રૂમની ડિઝાઈન નક્કી કરવામાં મહત્વનું યોગદાન આપ્યું હતું.\nઆ મુલાકાત બાદ વડાપ્રધાન મોદીએ તસવીરો ટ્વીટ કરી હતી. તેમણે જણાવ્યું કે, જો બાઇડન સાથે એક અસાધારણ બેઠક થઈ છે. મહત્વના વૈશ્વિક મુદ્દાઓ પર તેમનું નેતૃત્વ સરાહનીય છે. અમે ભારત અને અમેરિકા અલગ-અલગ ક્ષેત્રમાં કેવી રીતે એક સાથે કામ કરે તે મુદ્દે પણ ચર્ચા કરી છે. આ ઉપરાંત કોવિડ-19ના પડકારને ઉકેલવા તેમજ જળવાયુ પરિવર્તનના મુદ્દે પણ ચર્ચા કરવામાં આવી છે.\nપીએમ મોદીએ જણાવ્યું કે, ભારત અને અમેરિકા વચ્ચે વેપારનું આગવું મહત્વ છે. આ દાયકામાં બન્ને દેશો વેપાર વાણિજ્ય ક્ષેત્રે પણ પરસ્પર મદદ કરી શકે છે. અમેરિકા પાસે ઘણુ છે જેની ભારતને જરૂર છે. એવી ઘણી ચીજો ભારત પાસે પણ છે જેની અમેરિકાના પણ જરૂર છે. ટેક્નોલોજી એવું પ્રેરક બળ છે કે, વૈશ્વિક ભલાઈ માટે અમારે ટેક્નોલોજીનો લાભ ઉઠાવવો પડશે અને આપણી પ્રતિભાનો ઉપયોગ કરવો પડશે.\nબન્ને દિગ્ગજ નેતાઓએ આ પ્રસંગે મહાત્મા ગાંધીજીને પણ યાદ કર્યા હતા. પીએમ મોદીએ જણાવ્યું હતું કે, ગાંધીજી કહેતા હતા કે, આ ઉપગ્રહના આપણે ટ્રસ્ટી છીએ. આ ટ્રસ્ટીશિપની ભાવના ભારત અને અમેરિકા વચ્ચેના સંબંધો માટે મહત્પૂર્ણ છે. આ મુલાકાત વખતે બન્ને નેતાઓ એક વાત પર સહમત થયા હતા કે મહાત્મા ગાંધીના મૂલ્યોને યાદ રાખવો જોઈએ. પીએમ મોદીના મતે મહાત્મા ગાંધીનો સંદેશ યાદ રાખવો જરૂરી છે. આપણે અહિંસા, સહિષ્ણુતાને યાદ રાખવાના છે.


Tiktok મેકર્સ નું આ નવું પગલું ઝીયામી, oppo, vivo, વગેરે માટે ખરાબ સમાચાર સાબિત થઈ શકે છે | Tiktok makers next move might be bad news for xiaomi Oppo Vivo and others- Gujarati Gizbot\nTiktok મેકર્સ નું આ નવું પગલું ઝીયામી, oppo, vivo, વગેરે માટે ખરાબ સમાચાર સાબિત થઈ શકે છે\n| Updated: Wednesday, May 29, 2019, 21:06 [IST]\nજો તમને એવું લાગતું હોય કે આજના સમયની અંદર માર્કેટની અંદર ઘણી બધી ચાઇનીઝ સ્માર્ટફોન કંપનીઓ છે તો આ બધા નામની વચ્ચે એક નવી સ્માર્ટફોન કંપની કે જે પણ ચાઈનીઝ છે તેની માર્કેટ ની એન્ટ્રી માટે તૈયાર થઈ જાવ. Financial times ના એક રિપોર્ટ અનુસાર બાઈટ ડાન્સ કે જે tiktok ની પેરેન્ટ કંપની છે તે સ્માર્ટફોન બનાવવા પર કામ કરી રહી હોય તેવું જણાવવામાં આવ્યું હતું. આ રિપોર્ટ ની અંદર એવું જણાવવામાં આવ્યું હતું કે બાઈક ડાંસ ના ફાઉન્ડર ની એવી ખૂબ જ ઈચ્છા હતી કે તેઓની એપ્સની સાથે ઇન્સ્ટોલ થયેલો એક સ્માર્ટફોન આવે. અને પહેલાથી જ આવું ઘણી બધી કંપનીઓ કરી રહી છે કે જે પોતાની એપ્સ ને પોતાના જ ફોનની અંદર ઇન્સ્ટોલ કરી અને આપે છે.\nઅને ટીકટોક એ એક જ એફ નથી પરંતુ બાઈટ આજે ઘણી બધી એપ સાથે જોડાયેલું છે. જેની અંદર લાર્ક નો સમાવેશ કરવામાં આવે છે કે જે એક કોલબ્રેશન ટૂલ છે. અને તેઓ પાસે એક ઇન્સ્ટન્ટ મેસેજિંગ એપ અને મ્યુઝીક સ્ટ્રીમિંગ એપ પણ છે.\nઅને bytedance એ જાન્યુઆરી ની અંદર સ્માર્ટસન ના પેટ અને કર્મચારીઓને ખરીદ્યા હતા કે જે એક સ્માર્ટફોન મેકર કંપની છે અને આ પણ એ વાતનો ઈશારો છે કે તેઓ ટૂંક સમયની અંદર સ્માર્ટફોનને લોન્ચ કરી શકે છે.\nએમ આઈ ડેઝ ઓન amazon, રેડમી સ્માર્ટ ફોન પર રૂપિયા 5500 સુધીનું ડિસ્કાઉન્ટ.\nઆ વર્ષની શરૂઆતમાં બ્લડ રિપોર્ટ ની અંદર પણ જણાવવામાં આવ્યું હતું કે પહેલી વખત એવું બન્યું છે કે ટીકટોક પોતાના રેવન્યુ ને પહોંચી શક્યું નથી. અને આ કંપની સ્માર્ટફોનની સાથે માર્કેટમાં આવી રહી છે તેના સમાચારને કારણે બીજી બધી ચાઇનીઝ કંપની જેવી કે oppo vivo અને ચિંતા થઈ શકે છે. પરંતુ આ બાબત વિશે અત્યાર સુધી કોઈ ઓફિશિયલ સમાચાર કંપની તરફથી આપવામાં આવ્યા નથી.\nઅને સેન્સર ટાવરના એક રિપોર્ટ અનુસાર ટીકટોક એ એપલ આઇપોડ અને આઇફોન પર સૌથી વધુ પ્રખ્યાત એપ છે. માર્ચ મહિનાની અંદર પૂર્ણ થતા કોર્ટની અંદર આ એપને 33 મિલિયન વખત ડાઉનલોડ કરવામાં આવી હતી. જ્યારે બીજી તરફ ગુગલ પ્લે સ્ટોર પર આ એપને ૮૮ પોઇન્ટ બે મિલિયન વખત ડાઉનલોડ કરવામાં આવી હોવા છતાં તે google પ્લેસ્ટોર ની સૌથી પ્રખ્યાત માં નથી આવતી.\nદુનિયા નો સેકન્ડ રિચેસ્ટ વ્યક્તિ તમને આ સાત બુક વાંચવા માટેની સલાહ આપે છે.\nઅને આ એપને ઘણી બધી તકલીફોનો સામનો પણ કરવો પડ્યો હતો. ભારતની અંદર પણ આ એપ પર ટૂંક સમય માટે બેન મુકવામાં આવ્યો હતો કેમ કે એવું માનવામાં આવી રહ્યું હતું કે તે પોર્નોગ્રાફિક કન્ટેન્ટ અને બીજા ખરાબ કન્ટેન્ટને બતાવે છે. જોકે આ બેનને ત્યારબાદ ઊઠાવી લેવામાં આવ્યો હતો અને હવે આ એ બંને એપલ એપ સ્ટોર અને ગૂગલ પ્લે સ્ટોરની અંદર ઉપલબ્ધ છે.\nઓપ્પો એ33 ટ્રિપલ રિઅર કેમેરા ની સાથે લોન્ચ કરવા માં આવ્યો\nભારતની અંદર ઓપ્પો રેનો3પ્રો લોન્ચ કરવામાં આવ્યો\nTiktok makers next move might be bad news for xiaomi Oppo Vivo and others


બરેલી, તા. 19 : ઉત્તરપ્રદશમાં રવિવારે હિન્દુત્વનો મતલબ સમજાવવાની કોશિશ કરતાં રાષ્ટ્રીય સ્વયંસેવક સંઘના અધ્યક્ષ મોહન ભાગવતે જણાવ્યું હતું કે, ભારતમાં વિવિધતાઓ વચ્ચે એક સાથે રહેવું જ હિન્દુત્વ છે. વધુમાં સૌને બે બાળકો હોવા જોઈએ એવું મેં કહ્યું જ નથી તેવું ભાગવતે આજે સ્પષ્ટ કર્યું હતું.\nમેં તો એવું કહ્યું હતું કે, જનસંખ્યા સમસ્યાની સાથોસાથ સંસાધન પણ છે, એ જોતાં આ સંબંધમાં એક નીતિનો મુસદ્દો તૈયાર કરવો જોઈએ તેવું તેમણે ઉમેર્યું હતું.\nભાગવતે કહ્યું હતું કે, એક વ્યક્તિના કેટલાં બાળક હોવાં જોઈએ તે સરકારની નીતિ જ નક્કી કરશે. વસતી નિયંત્રણ તળે બે બાળકના કાયદાને સંઘના સમર્થનના અહેવાલો તેમણે નકાર્યા હતા.\nસ્વયંસેવકોને સંબોધતાં સંઘ સુપ્રિમોએ જણાવ્યું હતું કે, ભારત?હિન્દુઓનો દેશ છે તેવું આરએસએસ કાર્યકરો કહે ત્યારે સંઘ કોઈના ધર્મ, ભાષા કે જાતિ બદલવા માગે છે તેવો મતલબ જરા પણ નથી.\nસંવિધાન કહે છે કે, આપણે ભાવનાત્મક એકતા લાવવાની કોશિશ કરવી જોઈએ. અમે સંવિધાન સિવાય કોઈ જ શક્તિકેન્દ્ર નથી ઈચ્છતા તેવી લાગણી ભાગવતે વ્યક્ત કરી હતી.\nતેમણે જણાવ્યું હતું કે, ભારતીયોએ વિવિધતા છતાં એક સાથે રહેવાનું છે અને તેને જ અમે હિન્દુત્વ કહીએ છીએ.\nઆ દેશ અમારે છે, અમે અમારા મહાન પૂર્વજોના વંશ જ છીએ તેવી ભાવનાની એકતા જ હિન્દુત્વ છે. કોઈના ધર્મ, જાતિ, ભાષાને બદલવાની વાત જ નથી તેવું સંઘના અધ્યક્ષે સ્પષ્ટ કર્યું હતું.\nશિરડી સજ્જડ બંધ રહ્યું\nશિરડી, તા. 19 : મહારાષ્ટ્રના મુખ્યમંત્રી અને શિવસેનાના પ્રમુખ ઉદ્ધવ ઠાકરે તરફથી સાંઈ બાબાના જન્મસ્થળને લઈને કરવામાં આવેલા નિવેદન ઉપર સતત વિવાદ ચાલી રહ્યો છે. રવિવારે શિરડીની બજારો પૂરી રીતે બંધ રહી હતી અને સડકો ઉપર વાહન પણ જોવા મળ્યા નહોતા. આ દરમિયાન શિરડીના શિવસેના સાંસદ સદાશિવ લોખંડેએ પણ બંધને સમર્થન આપ્યું હતું.બીજી તરફ વિવાદના કારણે ઉદ્ધવ પીછેહટ કરી રહ્યા છે અને સોમવારે વિવાદ ઉપર ચર્ચા માટે બેઠક બોલાવી છે.


રૂસ-યુક્રેન સંઘર્ષ વિરામ માટે સહમતઃ ટળ્‍યો યુદ્ધનો ખતરો\nપેરીસમાં ૮ કલાક મંત્રણા બાદ બન્ને દેશો ટાઢા પડયાઃ જર્મની અને ફ્રાન્‍સે મધ્‍યસ્‍થતાની ભૂમિકા ભજવીઃ રૂસ-યુક્રેન વચ્‍ચે ફરી બેઠક યોજાશે : અમેરિકાએ રૂસને આપેલી ધમકી પણ કામ કરી ગઈઃ રૂસે કહ્યુ હવે બે સપ્તાહમાં સારા પરિણામો જોવા મળશે\nપેરીસ, તા. ૨૭ :. રૂસ અને યુક્રેન વચ્‍ચે જંગની તૈયારીઓ અને અમેરિકી રાષ્‍ટ્રપતિ બાયડન દ્વારા પુટિન તથા તેમની પ્રેમિકા પર વ્‍યકિતગત પ્રતિબંધો લગાવવાની ચેતવણી વચ્‍ચે પેરીસથી સારા સમાચાર મળી રહ્યા છે. અહીં યોજાયેલી મોસ્‍કો તથા કીવના દૂતો વચ્‍ચેની મંત્રણામાં બન્ને દેશ સંઘર્ષ વિરામ પ્રત્‍યે વચનબદ્ધ નજરે પડયા હતા. જો કે એ કહેવાનુ મુશ્‍કેલ છે કે અમેરિકા તથા તેના સહયોગી નાટો દેશ તથા રૂસ વચ્‍ચે આનાથી ટેન્‍શન કેટલુ ઘટી શકશે ? રૂસ તથા યુક્રેન હાલ સંઘર્ષ વિરામ જારી રાખવા પર સહમત થવાની સાથે આવતા મહિને ફરી મંત્રણા કરવા તૈયાર થયા છે.\nબેઠક બાદ ફ્રાન્‍સના દૂતે કહ્યુ હતુ કે ૮ કલાક ચાલેલી વાતચીતના સારા પરિણામો મળ્‍યા છે. રૂસ અને યુક્રેન વચ્‍ચેની વાતચીતમાં ફ્રાન્‍સ અને જર્મનીએ મધ્‍યસ્‍થતા ભજવી હતી. રૂસ દ્વારા યુક્રેનની સરહદે પોતાના સૈન્‍યના ખડકલાથી લાગતુ હતુ કે તે પોતાના નાટો સમર્થક પાડોશી દેશ યુક્રેન પર હુમલો કરી શકે છે. દરમિયાન નાટો તથા અમેરિકાએ રૂસ વિરૂદ્ધ પોતાની મોરચાબંધી વેગવંતી બનાવી છે.\nઅમેરિકાએ તો જેવલીન મિસાઈલો યુક્રેન મોકલી છે તો બાયડને રૂસના રાષ્‍ટ્રપતિ પુટીન અને તેમની પ્રેમિકા પર વ્‍યકિતગત પ્રતિબંધો લગાવવાની ધમકી આપી છે. એવુ મનાય છે કે રૂસ હવે નરમ પડયુ છે. પેરીસ મંત્રણા બાદ જારી સંયુકત નિવેદનમાં જણાવાયુ છે કે રૂસ અને યુક્રેન બીનશરતી સંઘર્ષ વિરામ માટે સહમત થયા છે. બે સપ્તાહ પછી જર્મનીના બર્લિનમાં આ મુદ્દે વાતચીત થશે. ફ્રાન્‍સે સંઘર્ષ વિરામના નિર્ણયનું સ્‍વાગત કર્યુ છે.\nમંત્રણામાં સામેલ રૂસના દૂતે કહ્યુ છે કે તમામ મુદ્દે અસહમતી પછી પણ અમે પૂર્વી યુક્રેનમાં સંઘર્ષ વિરામ માટે સહમત થયા છીએ. બે સપ્તાહ પછી બર્લિનમા ફરી બેઠક યોજાશે. અમને આશા છે કે યુક્રેને અમારી વાતને સમજી લીધી છે અને આવતા બે સપ્તાહમા તેના પરિણામો દેખાશે.


જાણો રાશિ પ્રમાણે આપનો આજનો દિવસ કેવો રહેશે! (25/10/2018) - જાણવા જેવું.કોમ\nHome / Uncategorized / જાણો રાશિ પ્રમાણે આપનો આજનો દિવસ કેવો રહેશે! (25/10/2018)\nજાણો રાશિ પ્રમાણે આપનો આજનો દિવસ કેવો રહેશે! (25/10/2018)\nPosted on October 25, 2018 by Janva Jevu in Uncategorized with0Comments\nસ્વાસ્થ્ય બરાબર રહેશે. અન્યો પર વધુ પડતો ખર્ચ કરશો એવી શક્યતા છે. તમારી ઉડાઉ જીવનશૈલી ઘરમાં તણાવનું કારણ બનશે, આથી રાત્રે મોડા સુધી બહાર રહેવાનું તથા અન્યો પર ખર્ચ કરવાનું ટાળો. કોઈક ખાસ વ્યક્તિનું ધ્યાન તમે તમારી તરફ ખેંચી શકશો-જો તમે તમારા ગ્રુપ સાથે રહેશો તો. તમારી આંતરિક ક્ષમતા કામના સ્થળે તમારો દિવસ અદભુત બનાવવામાં તમારી મદદ કરશે. તમારો સમય અને શક્તિ અન્યોની મદદ કરવામાં ફાળવો-પણ તમારી સાથે સંબંધ ન હોય તેવી બાબતો સાથે સંકળાતા નહીં. આજે તમે તમારા જીવનસાથી સાથે ઊંડી ભાવનાઓ ધરાવતી વાતચીત કરશો એવી શક્યતા છે.\nતમારૂં ઝડપી પગલું લાંબા સમયથી તોળાતી સમસ્યાને ઉકેલશે. તમારા મિત્રોની મદદથી આર્થિક મુશ્કેલીઓ હળવી થશે. સાંજે મિત્રો સાથે બહાર જાવ-કેમ કે તે તમારી માટે કશુંક સારૂં કરશે. પ્રપોઝ કર્યા બાદ તમને કદાચ જબરજસ્ત અનુભૂતિ થશે કેમ કે તેનાથી તમારા પરનો બોજો ઉતરી ગયાનું તમે અનુભવશો. આજે કરાયેલા સંયુક્ત સાહસો આગળ જતાં લાભદાયક પુરવાર થશે, પણ માતા-પિતા તરફથી આ બાબતે તમારે મોટા વિરોધનો સામનો કરવા પડશે. સેમિનાર તથા પ્રદર્શન તમને નવું જ્ઞાન તથા નવા સંપર્કો આપશે. ઘણા બધા ખરાબ દિવસો બાદ, તમે અને તમારા જીવનસાથી આજે ફરીથી એકમેકના પ્રેમમાં પડશો.\nતમને જો એમ લાગતું હોય કે તમે વધુ પડતા તાણગ્રસ્ત થઈ ગયા છો- તો બાળકો સાથે વધુ સમય વિતાવો-તેમનું ઉષ્માભર્યું આલિંગન અથવા તેમનું નિર્દોષ સ્મિત તમને તમારી તકલીફોમાંથી બહાર કાઢશે. મનોરંજન અથવા કૉસ્મૅટિક્સ સુધારા પાછળ વધુ પડતો ખર્ચ કરતા નહીં. અન્યોના સૂચનોને સાંભળવા તથા તેના પર અમલ કરવો મહત્વનું સાબિત થાય એવો દિવસ. આવતીકાલે તમને કામ પર મોડું થવાનું છે એ સંદેશ તમારે તમારા પ્રિયપાત્રને જરૂર પહોંચાડવો જોઈએ. તમારા ટીમની સૌથી કંટાળાજનક વ્યક્તિ આજે એકાએક બુદ્ધિશાળી બની જશે. તાણભર્યો દિવસ જ્યારે તમારા નિકટના સાથીદારો સાથે અનેક મતભેદો ઊભા થઈ શકે છે. પરણેલા હોવાને કારણે તમે આજે નસીબદાર હોવાનું અનુભવશો.\nતમારા શારીરિક સ્વાસ્થ્યને સુધારવા માટે સમતોલ આહાર લો. રોકાણ કરવું જોઈએ પણ એ પૂર્વે યોગ્ય સલાહ લો. ઘરના બાકી રહેલા કાર્યો તમારો સમય લેશે. રૉમાન્સની શક્યતા છે પણ શારીરિક લાગણીઓ જાગી શકે છે અને તેને કારણે તમારો સંબંધ બગડવાની શક્યતા છે. કામના સ્થળે તમે કોઈની સાથે વાત કરવાની લાંબા સમયથી રાહ જોઈ રહ્યા હતા, આજે તમે એ બાબતમાં નસીબદાર પુરવાર થઈ શકો છો. પ્રવાસને કારણે તમે નવા સ્થળો જોઈ શકશો તથા મહત્વના લોકો ને મળી શકશો. તમારા ભૂતકાળનું કોઈ રહસ્ય જાણીને તમારા જીવનસાથીને થોડીઘણી ઠેસ પહોંચી શકે છે.\nતમારી આશા આજે કોઈક ઉચ્ચ તથા નાજુક ખુશ્બોની જેમ તથા ભપકાદાર ફૂલની જેમ ખીલશે. આજનો જ વિચાર કરીને જીવનના તમારા અભિગમને તથા મનોરંજન પાછળ વધુ પડતો સમય અને નાણાં ખર્ચવાના તમારા વલણ પર અંકુશ રાખો. એક સુંદર અને અદભુત સાંજ માટે મહેમાનો તમારા ઘરમાં ભીડ કરશે. પ્રવાસને કારણે રૉમેન્ટિક સંબંધોને વંગ મળશે. વિવાદો અથવા ઑફિસમાંનું રાજકારણ, તમે આજે દરેક બાબત પર તમારૂં વર્ચસ્વ ધરાવશો. તમે જો શૉપિંગ માટે જવાના હો તો વધુ પડતા ખર્ચાળ બનવાનું ટાળો. આજે તમારૂં લગ્નજીવન મસ્તી, આનંદ અને અત્યંત શાંતિનો અનુભવ કરાવનારૂં ઠરશે.\nતેલ અને મસાલાથી ભરપૂર આહાર ટાળો. આર્થિક મુશ્કેલીઓનો અંત આવતો હોય એવું જણાય છે, કેમ કે તમારા માતા-પિતા તમને સહકાર આપશે. તમારા ઘરનું દૃશ્ય કેટલીક હદે અણધાર્યું રહેશે. તમારા પ્રિયપાત્રનું વિચિત્ર વર્તન તમારો રૉમેન્ટિક દિવસ બગાડી નાખશે. તમારા વરિષ્ઠો આજે તમારા કામની ગુણવત્તાથી પ્રભાવિત થાય એવી શક્યતા છે. તમારો સ્પર્ધાત્મક સ્વભાવ તમે જે પણ સ્પર્ધામાં ભાગ લેશો તેમાં તમને જીતવામાં મદદરૂપ થશે. આજે તમારા જીવનસાથી સાથે તમારી ગંભીર બોલાચાલી થઈ શકે છે.\nભૂતકાળના સાહસમાં સફળતા તમારા આત્મવિશ્વાસને વધારશે. જૂની શિલ્પકૃતિઓ તથા ઘરેણાંમાં રોકાણ લાભ તથા સમૃદ્ધિ લાવશે. તમારો વિનોદી સ્વભાવ તમને સામાજિક મેળાવડાઓમાં લોકપ્રિય બનાવશે. પ્રેમમાં તમે નિરાશ થયા હશો પણ નાસીપાસ થશે નહીં કેમ કે પ્રેમીઓ ખૂબ જ અધીરા હોય છે. કામના સ્થળે આજનો દિવસ તમારો હોય એવું જણાય છે. આજે તમે તમારા મગજને કસોટીની એરણ પર મુકશો-તમારામાંના કેટલાક શતરંજ, ક્રોસવર્ડ રમવા પ્રેરાશે તો કેટલાક વાર્તા કે કવિતા લખવા અથવા ભાવિ યોજનાઓ ઘડવા તરફ વળશે. તમારા લગ્નજીવનમાંથી હાલ રસ ઊડી ગયો છે, તમારા જીવનસાથી સાથે વાત કરો અને કોઈક મજેદાર યોજના ઘડો.\nતમારે તમારી લાગણીઓ પર અંકુશ મુકવો પડશે તથા તમારા ભયથી બને એટલી જલ્દી મુક્તિ મેળવવી પડશે, કેમ કે તમારા સ્વાસ્થ્ય પર તેના પર તરત અસર પડવાની શક્યતા છે તથા સારા સ્વાસ્થ્યનો આનંદ લેવાના તમારા માર્ગમાં તે અંતરાય બની શકે એવી શક્યતા જોવાય છે. દિવસમાં મોડેથી નાણાકીય સ્થિતિ સુધરશે. બાળકો તથા તમારાથી ઓછો અનુભવ ધરાવતા લોકો સાથ તમારે ધીરજથી કામ લેવું પડશે. મોજ-મજા માટે તમે કોઈ ટ્રીપ પર જાવ એવી શક્યતા છે, જે તમારામાં શક્તિનો સંચાર કરશે તથા તમને જુસ્સાથી ભરી મુકશે. આજે નવી ભાગીદારી આશાસ્પદ ઠરશે. અપાર રચનાત્મકતા અને ઉત્સાહ તમને વધુ એક લાભકારક દિવસ તરફ દોરી જશે. તમારા જીવનસાથી પ્રેમ અને રોમાન્સના શરૂઆતના તબક્કાની યાદ દેવડાવશે, જાણે કે તેણે જીવનના એ તબક્કાને સજીવન કરવા માટે રિવાઈન્ડનું બટન ન દબાવ્યું હોય.\nતમારી ઊર્જાનું સ્તર ઊંચું રહેશે. તમને આકર્ષક જણાતી હોય તેવી રોકાણ યોજના વિશે વધુ જાણકારી મેળવવા માટે સપાટીની નીચે ઊંડું ખોદકામ કરો-આગળ વધતા પૂર્વે તમારા સલાહકારની સલાહ લો. ઘરના મોરચે મુશ્કેલીઓનો ચરૂ ઉકળી રહ્યો છે આથી તમે જે બોલો છો તે અંગે સાવચેતી રાખજો. પ્રેમનું સંગીત એને જ સંભળાય છે જેઓ તેમાં સતત ખોવાયેલા રહે છે. આજે તમને આ સંગીત સાંભળવા મળશે, જે તમને વિશ્વના તમામ ગીતો ભુલાવી દેશે. તમે તમારી યોજનાઓ વિશે સૌને જણાવ્યા કરશો તો તમે તમારા પ્રૉજેક્ટને બરબાદ કરી મુકશો. ચોખ્ખાઈ અને સામાજિક કાર્યો આજે તમને આકર્ષશે-તમે જો તમારો સમય કોઈ સારા કાર્ય માટે ફાળવશો તો તમે બહુ મોટું પરિવર્તન લાવી શકો છો. તમારા ખરા જીવનસાથી સાથે હોવાની અનુભૂતિ કેવી હોય છે તે તમે આજે અનુભવશો. હા, તમારા જીવનસાથી ખરેખર અદભુત છે.\nઆજે તમે આશાવાદના જાદુઈ તબક્કા હેઠળ છો. અયોગ્ય આર્થિક સ્થિતિને કારણે કેટલાક મહત્વના કાર્યો અટકી પડશે. તમારા સંબંધીની મુલાકાત તમારા વિચાર કરતાં ઘણી સારી હશે. પ્રેમ જીવનમાં સારો વળાંક આવશે કેમ કે તમે સારો સંબંધ વિકસાવશો. એકવાર તમે તમારા જીવનના પ્રેમને મળશો એ પછી કોઆ બાબચની જરૂરૂ નહીં રહે. આજે તમને આ વાસ્તવિકતાની અનુભૂતિ થશે. તમે જો શૉપિંગ માટે જવાના હો તો વધુ પડતા ખર્ચાળ બનવાનું ટાળો. આજે તમારા જીવનસાથી અને તમારી વચ્ચે ઊંડાણભરી અને અર્થસભર રોમેન્ટિક વાતચીત થશે.\nગુસ્સાની લહેર આજે વાદ-વિવાદ તથા ઘર્ષણ ભણી દોરી જશે. તમારી રચનાત્મક પ્રતિભાનો યોગ્ય ઉપયોગ લેવાશે તો તે ખૂબ જ આકષર્ષક સાબિત થશે. મિત્રો તથા સંબંધીઓ તમારી તરફેણ કરશે અને તમે તેમની સોબતમાં ખાસ્સા ખુશ રહેશો. તમારો કૉલ લંબાવીને તમે તમારા રૉમેન્ટિક ભાગીદારને ચીડવશો. તમારી આંતરિક ક્ષમતા કામના સ્થળે તમારો દિવસ અદભુત બનાવવામાં તમારી મદદ કરશે. તમે જે હંમેશાં સાંભળવા માગતા હતા- એ સાર વખાણભર્યા શબ્દોની આજે લોકો તમારા પર વર્ષા કરશે. ગેરસમજના ખરાબ ચતબક્કા બાદ, આજનો દિવસ સાંજે તમને તમારા જીવનસાથી તરફથી પ્રેમના આશીર્વાદ આપશે.\nજે લોકો માત્ર મજા કરવા માટે જ બહાર નીકળ્યા છે તેઓ માટે નિર્ભેળ ખુશી તથા મોજમજા. આજે ફક્ત બેઠા રહેવા કરતાં-કોઈક પ્રવૃત્તિ સાથે સંકળાઓ-જે તમારી આવકની ક્ષમતાને વધારશે. દૂરનાં કોઈ સગાં તરફથી અણધાર્યા સમાચાર તમારો દિવસ ઝળહળતો કરી મુકશે. આજે તમે ડૅટ પર જવાના હો તો,વિવાદાસ્પદ મુદ્દા ઊભા કરવાનું ટાળો. તમે લાંબા સમયથી જે મહત્વના પ્રૉજેક્ટ પર કામ કરી રહ્યા છો તેમાં મોડું થવાની શક્યતા છે. આઉટસ્ટૅશન પ્રવાસ આરામદાયક નહીં હોય-પણ તે તમને મહત્વના સંપર્કો બનાવવામાં મદદરૂપ થશે. તમારી જીવનસંગિનીને નિયમિત ધોરણે સરપ્રાઈઝ આપો, અન્યથા તેને લાગશે કે તમારા જીવનમાં તેનું કોઈ મહત્વ જ નથી.\nમાત્ર ૫ મીનીટની આ ઘરેલુ જાપાની ટેકનીકની મદદથી પેટની ચરબી ઉતારો ફક્ત2દિવસમા…\nનિયમિત સવારે તુલસીજીને પાણી ચઢાવતી વેળાએ જાપ કરો આ બે અક્ષરના મંત્રનો, ઘરમા થશે ધનની વર્ષા\nભારત ના હિંદુ ધર્મ મા માતા તુલસી ને ઘણું મહત્વ...


દેવામાં ડુબેલા પાકિસ્તાનને ફટકો પડ્યો : બ્લેકલિસ્ટ કરાયું - Western Times News\nદેવામાં ડુબેલા પાકિસ્તાનને ફટકો પડ્યો : બ્લેકલિસ્ટ કરાયું\nવોશિગ્ટન : દેવાના સંકટનો સામનો કરી રહેલા પાકિસ્તાનને આજે વધુ એક મોટો ફટકો પડી ગયો છે. આંતરરાષ્ટ્રીય ત્રાસવાદને નાણાંકીય રીતે મદદ કરવા અને ત્રાસવાદીઓની સામે કાર્યવાહી કરવામાં નિષ્ફળ રહેવાના કારણે પાકિસ્તાનની મુશ્કેલી વધી ગઇ છે. ત્રાસવાદને રોકવા માટેની દિશામાં કામ કરનાર સંસ્થા ફાયનાન્ફાસિયલ એક્શન ટાસ્ક ફોર્સ (એફએટીએફ) દ્વારા પાકિસ્તાનને ડાઉનગ્રેડ કરીને બ્લેકલિસ્ટમાં નાંખવાનો નિર્ણય કર્યો છે.\nએફએટીએફ દ્વારા ત્રાસવાદીઓના નાણાંકીય મુલ્યાંકન અને મની લોન્ડરિંગને રોકવા માટે આ પહેલ કરવામાં આવી છે. આ પહેલા આ સંસ્થા દ્વારા પાકિસ્તાનને ગ્રે લિસ્ટમાં મુકવાનો નિર્ણય કરવામાં આવ્યો હતો. એફએટીફના એશિયા પ્રશાંત ગ્રુપે વૈશ્વિક મંપદંડને પૂર્ણ ન કરવા બદલ પાકિસ્તાનને બ્લેકલિસ્ટમાં મુકવાનો નિર્ણય કર્યો છે. હેવાલમાં દાવો કરવામાં આવ્યો છે કે પાકિસ્તાને માપદંડો પૈકી ૪૦માંથી ૩૨ને પાળ્યા નથી. આને ધ્યાનમાં લઇને એફએટીએફ દ્વારા પાકિસ્તાનને બ્લેકલિસ્ટ કરવાનો નિર્ણય કર્યો છે. બ્લેક લિસ્ટ થઇ ગયા બાદ પાકિસ્તાન હવે દુનિયામાં જુદા જુદા દેશો પાસેથી લોન લેવામાં વધુ મુશ્કેલીનો સામનો કરી શકે છે.\nફાયનાન્ફાસિયલ એક્શન ટાસ્ક ફોર્સે આજે કહ્યુહતુ કે પાકિસ્તાન ટેરર ઉંડિંગ પર પોતાના એક્શન પ્લાનને અમલી કરવામાં નિષ્ફળ છે. ફ્લોરિડા ખાતે તેની બેઠક યોજવામાં આવી હતી. પાકિસ્તાન મે ૨૦૧૯ સુધી પોતાની કાર્યયોજનાને અમલી કરવામાં નિષ્ફળ છે. તમામ લોકો કહે છે કે પાકિસ્તાનને ઓક્ટોબર ૨૦૧૯ સુધી પોતાના એક્શન પ્લાનને પૂર્ણ કરવા માટે કહેવામાં આવ્યુ હતુ.\nબ્લેકલિસ્ટ થયા બાદ હવે પાકિસ્તાનને દુનિયામાં કોઇ દેશથી સહાય મેળવી લેવામાં ભારે તકલીફ પડશે. ફ્લોરિડાના ઓરલેન્ડોમાં આયોજિત કરવામાં આવેલી બેઠકના અંતે એક નિવેદન જારી કરીને એફએટીએફ દ્વારા ચિંતા વ્યક્ત કરવામાં આવી છે. તેમના દ્વારા કરવામાં આવ્યુ છે કે પાકિસ્તાને જાન્યુઆરીની મહેતલને પૂર્ણ કરવામાં નિષ્ફળ છે. પોતાના એક્શન પ્લાનને પૂર્ણ કરવામાં નિષ્ફળ છે.\nબલ્કે પાકિસ્તાન મે ૨૦૧૯ સુધી પણ પોતાની કાર્યયોજનાને પૂર્ણ કરવામાં નિષ્ફળ રહ્યુ છે. તમામ લોકો સારી રીતે જાણે છે કે પગલાથી બચવા માટે પાકિસ્તાને ગયા વર્ષે જુન મહિનામાં એફએટીએફને મની લોન્ડરિંગ અને ટેરર ફંડિંગ વ્યવસ્થાને રોકવા માટે મજબુત વ્યવસ્થા પર કામ કરવાનુવચન આપ્યુ હતુ. એ વખતે તેમની વચ્ચે નક્કી કરવામાં આવેલી ચોક્કસ સમય મર્યાદમાં ૧૦ પોઇન્ટના એક્શન પ્લાન પર કામ કરવા માટે સહમતિ થઇ હતી.\nએક્શન પ્લાનમાં જમાત ઉદ દાવા, ફ્લાહી ઇન્સાનિયત, લશ્કરે તોયબા અને જેશ એ મોહમ્મદ, હક્કાની નેટવર્ક તેમજ અફઘાનિસ્તાન તાલિબાન જેવા ત્રાસવાદી સંગઠનોના ફંડિગ પર પ્રતિબંધ મુકવાની માંગ કરી હતી. એફએટીફ તરફથી બ્લેકલિસ્ટ કરવાનો અર્થ એ છે કે સંબંધિત દેશ મની લોન્ડરિંગ અને ટેરર ફાયનાન્સની સામે જારી જંગમાં સહકાર કરી રહ્યુ નથી. બ્લેકલિસ્ટ કરવામાં આવ્યા બાદ વર્લ્ડ બેંક અને અન્ય સંસ્થાઓ તરફથી તેને સહાયમાં ભારે મુશ્કેલી થશે. પાકિસ્તાનને હવે વૈશ્વિક સંસ્થાઓ પાસેથી વધુ પ્રમાણમાં નાણાં મેળવવાને લઇને ગુંચવણનો સામનો કરવો પડી શકે છે.\nNext ઝઘડિયા તાલુકાના રાણીપુરા ખાતે આવેલ કેજીબીવીની વિદ્યાર્થીનીઓને કોલેજબૂક્સનું વિતરણ કરાયું


ક્રાઈમ સમાચાર News in Gujarati, Latest ક્રાઈમ સમાચાર news, photos, videos | Zee News Gujarati\nવલસાડમાં વિદેશ મોકલવાના નામે 2010 ના વર્ષમાં પોલીસ મથકે નોંધાયેલા છેતરપિંડીના કેસમાં 11 વર્ષથી નાસતા ફરતા આરોપીને વલસાડ સિટી પોલીસે દબોચી લીધો છે. આરોપીની પત્નીનું અવસાન થતાં ઘરે આવતા બાતમીના આધારે આરોપીને મિશન કોલોની ખાતેના તેના ઘરેથી ઝડપી પાડ્યો છે. છેલ્લા 1 દશકથી પોલીસના ચોપડે મોસ્ટ વોન્ટેડ આરોપી મોહંમદ શેખ પત્નીની અંતિમવિધિમાં આવ્યો અને પકડાયો હતો.\nJan 22, 2022, 11:20 AM IST\nખતરનાક ક્રાઈમ મિસ્ટ્રી : એકની હત્યા થતા બીજાએ જોઈ, અને બંને જણાએ મળીને લાશ દાટી દીધી\nથોડા દિવસો પહેલા પીપાવાવની ખાનગી કંપનીના સુપરવાઈઝરની હત્યા કરીને દાટી દીધેલી લાશનો ભેદ પોલીસે ગણતરીની દિવસોમાં ઉકેલી નાંખ્યો છે. બે આરોપીને પકડી પાડ્યા છે.\nJan 21, 2022, 01:08 PM IST\nખંભાતમાં સાયકલ ચોરીઓ કરનાર સાયકલ ચોર ઝડપાયો\n21 સાયકલો ગમી જતા વેચવાનાં બદલે પોતાની પાસે રાખી\nJan 20, 2022, 02:40 PM IST\nઆણંદના સુખી સંપન્ન પરિવારના વહુની બાથરૂમમાંથી મળી લાશ, ભાઈએ હત્યાની આશંકા બતાવી\nJan 20, 2022, 09:21 AM IST\nઅનોખો ચોર : ઠંડી લાગતા જ ચોર મકાનમાં સૂઈ ગયો અને સવારે પકડાઈ ગયો\nગાંધીનાગરના માણસાના રીડ્રોલ ગામમાં ચોરીની અનોખી ઘટના બની છે. માણસામાં બંધ મકાનમાં ચોરી કરવા માટે ઘૂસેલો ચોર શિયાળાની તીવ્ર ઠંડીમાં ઘરમાં જ ગાઢ નિંદ્રામાં જ સૂઈ ગયો અને આખરે પકડાઈ ગયો હતો. બીજા દિવસે મકાન માલિકે તાળું ખોલતા ચોર ગાઢ નિંદ્રા માણી રહ્યો હતો. મકાન માલિકો પોલીસને બોલાવીને ચોરને ઝડપી પોલીસને સોંપ્યો હતો.\nJan 13, 2022, 01:13 PM IST\nપ્રેમિકાની દાટેલી લાશે ખાડામાંથી ડોકિયુ કર્યું, અને સનસનાટીભરી પ્રેમકહાનીનો થયો પર્દાફાશ\nપ્રેમમાં હવે લોકો જીવ લેતા પણ અચકાતા નથી. બોડેલીની એક પરિણીત યુવતી અને યુવકના પ્રેમ સંબંધનો એવો કરુણ અંજામ આવ્યો કે, વાત હત્યા (crime news) સુધી પહોંચી ગઈ. યુવકે યુવતીને ખેતરમાં બોલાવીને તેની સાથે પ્રેમ સંબંધ બાંધ્યો અને પછી ઠંડા કલેજે તેની હત્યા (murder) કરી હતી. એટલુ જ નહિ, સનકી પ્રેમીએ પ્રેમિકાની લાશને ખેતરમાં ખાડો ખોદીને દાટી દીધી હતી.\nJan 2, 2022, 08:57 AM IST\nરાજકોટ : બિલ્ડરની મોંઘીદાટ કાર ચોર એવી રીતે ચોરીને લઈ ગયો કે CCTV જોઈ પોલીસનું દિમાગ ભમી ગયું\nDec 31, 2021, 09:30 AM IST\nમહિલાએ પોતાના શ્વાનનું નામ સોનુ રાખતા પાડોશીએ તેને જીવતી સળગાવી\nભાવનગર જિલ્લાના પાલીતાણા ખાતે સોમવારે સાંજના સમયે બે પાડોશી વચ્ચે થયેલા ઝઘડામાં પાડોશીએ બાજુએમાં રહેતી મહિલાને તેમના6વર્ષના પુત્રની નજર સામે જ સળગાવી દેતા ભારે ચકચાર મચી ગઈ છે. જો કે હાલ આ મહિલા હોસ્પિટલમાં સારવાર હેઠળ છે. મહિલાના પતિએ પાડોશમાં રહેતા5લોકો સામે પોલીસ ફરિયાદ નોંધાવતા પોલીસે આરોપીની શોધખોળ શરૂ કરી છે.\nઆવા પાડોશીથી સાવધાન, અંધારુ પડતા જ ઘરમાં ઘૂસી ગયો...\nમોરબીના શનાળા રોડ ઉપર આવેલી આરાધના સોસાયટીમાં રહેતા આધેડ ઘરે એકલા હતા ત્યારે તેની પાડોશમાં રહેતો શખ્સ ચોરી કરવા માટે તેમના ઘરમાં ઘૂસયો હતો. પાડોશી ચોરી કરતો હતો ત્યારે ઘરમાં હાજર રહેલા વૃદ્ધ તેને જોઈ ગયા હતા. જેથી ચોરી કરવા માટે આવેલા શખ્સે વૃદ્ધને માથાના ભાગે બોથડ પદાર્થ અને શરીરે તીક્ષ્ણ હથિયાર વડે ઇજાઑ કરી હતી. જેથી વૃદ્ધનુ મોત થયુ હતું. પોલીસે હાલમાં મૃતકની દીકરીએ ફરિયાદ લઈને આરોપીને પકડવા માટે ચક્રોગતિમાન કર્યાં છે.\nDec 18, 2021, 03:00 PM IST\nDec 8, 2021, 08:59 AM IST\nસ્પાની યુવતીએ ગ્રાહકને ફોન કરીને કહ્યું, ‘મસ્તીનો સ્ટાફ આવ્યો છે, દિલ્હી, મુંબઈ, પંજાબ, મારવાડી અને ગુજરાતી મળશે’\nગુજરાતમાં મોટાભાગના ધમધમતા સ્પાના આડમાં ગોરખધંધા ચાલતા હોય છે. સ્પા દેહ વેપારનું સેન્ટર બની ગયુ છે. આવામાં રાજકોટના એક સ્પામાં ગોરખધંધો થતા હોવાની ઓડિયો ક્લિપ સામે આવી છે. ‘મસ્તીની સ્ટાફ આવી છે...’ તેવુ કહી કોલર દ્વારા ગ્રાહકને ફોન કરવામાં આવ્યો હતો. સાથે જ દિલ્હી, મુંબઈ, મારવાડી, ગોવા, ગુજરાતીની સ્ટાફ અવેલેબલ છે તેવુ પણ કહેવામાં આવ્યુ હતું.\nDec 3, 2021, 12:49 PM IST\nરાજકોટમાં શુભ પ્રસંગે સંબંધોની હત્યા થઈ છે. લગ્નની ખાર રાખીને એક ભાઈએ બીજા ભાઈની હત્યા કરતા લગ્ન (wedding) નો પ્રસંગ માતમમાં છવાયો હતો. રાજકોટના કુવાવડા રોડ પર આવેલ એક પરિવારમાં લગ્નની ખાર રાખીને નાનાભાઈએ મોટા ભાઈની હત્યા (murder) કરતા ચકચાર મચી ગઈ છે.\nDec 1, 2021, 11:57 AM IST\nપતિ-પત્નીના સંબંધોને સાત જન્મના માનવામાં આવે છે. જોકે પતિ અને પતિમાં જયારે ‘વો’ની એન્ટ્રી પ્રવેશ થાય છે, ત્યારે હંમેશા સંબંધોની હત્યા થાય છે. તો ક્યારેક આ અનૈતિક સંબંધોનો અંજામ લોહિયાળ આવે છે. ત્યારે ફરી એકવાર વલસાડ જિલ્લામાં એક સુખી સંસારમાં એક ‘વો’ ની એન્ટ્રી થઇ હતી અને પતિ પત્નીના સુખી સંસારમાં ઝઘડા અને કંકાસ શરુ થયા અને અંજામ મોત સુધી પહોંચી ગયો.\nNov 27, 2021, 04:09 PM IST\nસસરાએ વહુ સાથે ન કરવા જેવી હરકત કરી, બાથરૂમમાં ઘૂસીને વહુને જબરદસ્તી નવડાવી\nસુરતમાં પરિણીતાને ત્રાસ આપવાનો ચોંકાવનારો બનાવ સામે આવ્યો છે. સસરાએ વહુ પર ઉકળતુ પાણી નાંખ્યુ હતું. જેથી વહુ ગંભીર રીતે દાઝી ગઈ હતી. સારવાર માટે પીડિત વહુ સુરત સિવિલ હોસ્પિટલમાં પહોંચી હતી. જ્યા સસરાની કરતૂત સામે આવી હતી.\nNov 26, 2021, 02:38 PM IST\nગુજરાત બન્યુ મિરઝાપુર, રાજકોટમાં બસચાલકોએ પિતા જેવી ઉંમરના વૃદ્ધ રીક્ષાચાલકને માર માર્યો\nગુજરાતમાં હવે લોકો ક્રાઈમ હાથમાં લેતા અચકાતા નથી. ગુનો છે કે નહિ, કોઈ ગુનેગાર છે કે નહિ તે જોયા વગર લોકો તૂટી પડે છે. ગુજરાતમાં હવે બિહાર, યુપી જેવા દિવસો જોવા મળી રહ્યાં છે. રાજકોટ સિટી બસ ચાલકની દાદાગીરી વીડિયો વાયરલ થયો છે. સિટી બસચાલકોએ મળીને રસ્તા એક વૃદ્ધને ઢોર માર માર્યો હતો. ત્યારે સમગ્ર મામલો બહાર આવતા તપાસના આદેશ છૂટ્યા છે.\nNov 25, 2021, 03:28 PM IST


શ્રીદેવીની પુણ્યતિથિ પર દીકરી જાહ્નવીએ શેર કર્યો બાળપણનો ફોટો, લખી ભાવુક કરી દેનાર ઈમોશનલ પોસ્ટ\nHomeશ્રીદેવીની પુણ્યતિથિ પર દીકરી જાહ્નવીએ શેર કર્યો બાળપણનો ફોટો, લખી ભાવુક કરી દેનાર ઈમોશનલ પોસ્ટ\nશ્રીદેવી હિન્દી સિનેમાનું એક એવું નામ હતું જેને ક્યારેય ભૂલી શકાય તેમ નથી. પછી તે નૃત્ય હોય અભિનય હોય કે સુંદરતા. શ્રીદેવી દરેક બાબતમાં પ્રથમ હતી. તેમનો અભિનય ટોચનો હતો. નૃત્યમાં પણ તેની સાથે કોઈ સ્પર્ધા કરી શક્યું નહીં. તે જ સમયે તેની સુંદરતાનો કોઈ જવાબ ન હતો.\nશ્રીદેવીને તેમના શ્રેષ્ઠ કામને કારણે હિન્દી સિનેમાની પ્રથમ મહિલા સુપરસ્ટારનો દરજ્જો પણ આપવામાં આવ્યો હતો. વર્ષોથી શ્રીદેવી પોતાના પ્રિયજનોની યાદોમાં કેદ રહી છે. આજે (24 ફેબ્રુઆરી) આ પીઢ અને દિવંગત અભિનેત્રીની ચોથી પુણ્યતિથિ છે. ચાર વર્ષ પહેલા આ દિવસે શ્રીદેવીએ આ દુનિયા છોડી દીધી હતી.\nઉલ્લેખનીય છે કે 24 ફેબ્રુઆરી 2018ના રોજ શ્રીદેવીનું નિધન થયું હતું. તે તેના પરિવાર સાથે લગ્નમાં હાજરી આપવા માટે દુબઈ ગઈ હતી પરંતુ ત્યાંની એક હોટલમાં બાથટબમાં ડૂબી જવાથી તેનું મૃત્યુ થયું હતું. શ્રીદેવીના અવસાનથી બધાને આઘાત લાગ્યો હતો.\nશ્રીદેવીને તેની ચોથી પુણ્યતિથિ પર સોશિયલ મીડિયા પર યાદ કરવામાં આવી રહી છે. તે જ સમયે તેમની મોટી પુત્રી અને અભિનેત્રી જાહ્નવી કપૂરે પણ તેમને યાદ કર્યા છે અને તેમની માતા વિશે સોશિયલ મીડિયા પર એક પોસ્ટ શેર કરી છે. આ સાથે જાહ્નવીએ માતા શ્રીદેવી સાથેની પોતાની એક તસવીર પણ શેર કરી છે.\nજાહ્નવીએ તેની માતા સાથેના બાળપણની તસવીર ઈન્સ્ટાગ્રામ પર શેર કરી છે. આ તસવીરમાં નાની જાહ્નવી તેની માતાના ખોળામાં બેઠેલી જોવા મળી રહી છે. આ સાથે કેપ્શનમાં જ્હાન્વીએ લખ્યું છે કે, “મારા જીવનમાં તારા વિના જેટલા વર્ષો જીવ્યા તેના કરતાં પણ વધુ વર્ષો હું તમારી સાથે રહી છું. નફરત કે તમારા વિના વીતેલા વર્ષોમાં બીજું વર્ષ ઉમેરાયું.\nઆગળ જાહ્નવી કપૂરે તેની માતાની યાદમાં લખ્યું છે કે, “મને આશા છે કે તમને અમારા પર ગર્વ થશે મમા, કારણ કે આ વિશ્વાસ પર અમે જીવનમાં આગળ વધી શકીએ છીએ. હું હંમેશા તને પ્રેમ કરીશ." જાહ્નવીની આ પોસ્ટને સોશિયલ મીડિયા પર ખૂબ પસંદ કરવામાં આવી રહી છે અને ઘણી બધી કોમેન્ટ્સ પણ આવી રહી છે.\nજાહ્નવીની મોટી માતા અને અનિલ કપૂરની પત્ની સુનીતા કપૂર અને જાહ્નવીના કાકા અને અભિનેતા સંજય કપૂરે પોસ્ટ પર હાર્ટ ઇમોજી કોમેન્ટ કરી છે. તે જ સમયે આથિયા શેટ્ટી, મનીષ મલ્હોત્રા, શનાયા કપૂર, મહિપ કપૂરે પણ આ વિશે કોમેન્ટ કરી છે.